Hijabsta Ballet Bukan Macam Filem Melayu Biasa, Sentuh Dua Perkara Bertentangan

Sekitar tahun 2014, sebuah filem Singapura berjudul Banting tiba-tiba muncul di layar besar. Filem yang mengisahkan mengenai gadis yang berhijab tetapi mahu bergusti itu difilemkan dalam satu naskah komedi kelakar segar yang boleh dikatakan berjaya mencuit hati penontonnya.

Soalnya, gusti dan hijab, adakah ‘gandingan’ ini cukup sesuai? Dan tahun ini muncul pula filem yang cuba ‘menggandingkan’ sesuatu yang janggal iaitu hijab dan ballet. Soalnya, adakah wujud titik solusi untuk menyatukan sekali lagi dua ‘dunia’ yang cukup bertentangan ini?

Sinopsis ringkas, Adele (lakonan pelakon baharu Puteh Maimun Zahra) merupakan seorang penari balet yang tidak berhijab. Terkesan atas satu kejadian, Adele berhijrah untuk berhijab sepenuhnya namun masih mahu meneruskan minatnya pada balet.

Tindakan Adele yang tetap berkeras dengan kehendaknya mahu menggandingkan hijab dan balet mendapat tentangan hebat dari keluarga dan masyarakat. Dan ini menguji sama ada tetap teguh dengan pendirian hijabnya atau mengorbankan hijab demi minatnya.

Sebelum itu saya ingin memetik kata-kata pengarahnya, Syed Zul Tojo melalui artikel yang disiarkan di laman web Berita Daily.

“Menerusi Hijabista Ballet, kita mengaplikasikan 51 elemen pecah panggung yang kita temukan dalam kajian dengan menyelitkan elemen seperti penceritaan di luar kota fikiran iaitu cubaan mencantumkan dua dunia berbeza melibatkan tarian balet dan pemakaian hijab.”

Usai menonton filem ini, saya hanya ingin menyentuh dua hal. Dua hal yang bagi saya tunjang bagi filem ini. Pertama semangat atau tenaga yang cuba dibawa. Memetik kata-kata sang pengarah di atas, filem ini dibikin melalui hasil dari deep research yang mungkin jika ada yang sudah sedia maklum ia sudah bergelintar di media sejak tahun lalu lagi.

Mungkin secara zahirnya, idea percantuman dua dunia (iaitu ballet dan hijab) yang tercambah dari kajian ini boleh dikatakan agak ‘nakal’ (malah mengundang kontroversi). Ya mana mungkin seni tari ballet akan dipanggil ballet dengan hijab di kepala dan tubuh tersarung pakaian labuh.

Tetapi di sinilah semangat filem ini terbina iaitu dari semangat sebuah perjuangan idea ‘mustahil’ di luar filem dan semangat itu seterusnya di bawa ke dalam filem. Cumanya terdasar dari semangat filem ini, pelabelan kita secara literalnya akan jadi mudah.

Adakah filem ini mahu agar para ‘penontonnya’ sentiasa out of the box? Atau mahukan penontonnya memperjuangkan apa yang mustahil? Atau mahukan anak muda (merujuk kepada watak utama iaitu Adele yang masih muda dan penuh semangat!) sentiasa memberontak dan menentang?

Di sini ia membawa pada soal kedua iaitu hal jati diri. Tunjang ini ialah pengimbang (dan bukan pembunuh) pada semangat yang dibina oleh filem ini.

Melalui watak-watak yang lebih berusia dan matang dalam mendepani soal dunia (kita boleh rujuk watak seorang nenek yang dilakonkan oleh Aida Khalida yang menekankan soal spiritual dan seorang ibu lakonan Betty Banafe yang menekankan soal rasional dalam tindakan), watak Adele yang mewakili semangat filem ini akan berdepan satu konflik solusi yang mungkin akan mematangkan, mendewasakan atau mungkin menyemarakkan lagi semangat melawan.

Kerana itu, walau filem ini dibawa melalui sudut pandang kita pada Adele, tetapi elemen jati diri yang kerap dilaung di dalam filem ini ‘sengaja’ ditekankan untuk berpesan agar remember who you are dan bukan sekadar be who you are.

Mungkin similariti wujud dalam perbandingan filem ini dan filem Banting. Bezanya, filem Banting yang walaupun juga ‘bermain’ dengan ‘gandingan’ dua dunia yang sama janggal, tetapi ia dibuat mudah dan tidak terlalu ‘deep’ dalam menyentuh soal jatidiri (malah soal agama dan hukum).

Berbeza dengan naskhah ini, ia digerakkan dengan konflik berat yang (berani) menyentuh sensitiviti agama (malah kita akan lihat beberapa dialog penentangan halus dalam meremehkan soal hijab).

Dan oleh kerana ia dibuat dalam acuan drama, konflik ini mahu disampaikan dengan jelas agar penontonnya (atau target audienya) berfikir secara rasional akan pertembungan antara hukum dan cita-cita serta solusi atas contradiction yang tercetus.

Namun, walaupun filem ini mempunyai tunjang yang kuat, mungkin kita akan melihat beberapa kelemahan dari segi penyampaian dan agak jelas diperlihatkan melalui watak utamanya iaitu Adele.

Mungkin atas faktor pelakon baharu, kelihatan yang emosi konflik watak Adele terlalu berat untuk dipikul. Tetapi oleh kerana Puteh Maimun Zahra digandingkan dengan pelakon-pelakon berpengalaman seperti Betty Benafe, Aida Khalida dan Aman Graseka, watak Adele ‘berseri’ kerana gandingan ini mampu melakarkan warna sebuah cerita. Namun ia masih cubaan yang baik untuk kali pertama.

Ringkasnya, filem ini sebuah filem yang mungkin mampu memberi cara fikir dan solusi baharu pada konflik dalam liku-liku kita menelusuri kehidupan. Kerana tidak semua yang benar itu betul dan tak semua yang silap itu salah. Di mana mahu mencari solusi? Mungkin di dalam diri dan berpandu terjemahan kalam suci.

Terima kasih kepada The Vocket atas jemputan pra-tonton filem ini. Sama-sama kita saksikannya di pawagam bermula 3 Ogos 2017 nanti.


6 Sebab Kenapa Berhijrah Ke Luar Negara Itu Baik Untuk Aku Dan Mungkin Juga Kau

Kadang-kadang, aku pun tertanya betul ke tindakan aku buat. Suami isteri berhenti kerja, dengan selamba kodok mulakan life baru di UK. Jujur, aku sebenarnya tak tahu betul ke tak.

Sampailah terjumpa dengan Isha, orang Bangladesh di Lisbon. Dia buka outlet kebab kat sana. Isha pernah datang Malaysia kerja kat ladang.

Lepas sembang, Isha cakap tidak menyesal tinggalkan Bangladesh atau Malaysia. Bukan sebab Lisbon lebih baik, tapi dia rasa ada kebaikannya. Dia start cerita pada aku. Aku dengar, angguk-angguk. Aku hadam.

Membesar kat negara sendiri kau dah belajar macam mana nak hidup kat situ. Kau dah tau selok belok, cilok mencilok, spin dan twist. Skil survival dah tinggi. Jadi dah selesa di Malaysia, kawan dah ramai, kabel kau dah power.

Tapi kat luar negara, kau akan belajar semula hidup survival. Takde tongkat, takde kabel, takde kenalan, takde orang dalam. Kau rasa helpless. Semua kena buat sendiri. Kau tidak bergantung kepada manusia untuk mengubah hidup. Ubah sendiri, usaha dan tawakal.

Yang kau ada hanya Tuhan, dan hanya Dia yang boleh menolong. Baru kau rasa penyerahan pada Tuhan dan bukan pada manusia.

Kat Malaysia, kau akan terpengaruh dengan apa orang sekeliling cakap. Itu ini tak betul. Semua dah jadi macam tuan penasihat. Sampaikan kau pun dah jadi konfius mana yang betul mana yang tak. Kau cuba puaskan hati orang. Tekanan sosial sangat tinggi.

Bila kau di negara orang, kau akan buat keputusan sebab kau rasa itu yang betul dan itu paling tepat. Kau boleh buang penasihat tak rasmi. Kau belajar bertanggungjawab 100% terhadap keputusan kau.

Kau boleh pilih kau mahu tinggal di mana, kecik besar kereta kau nak pakai, langsir macam mana kau nak pasang. Tak de orang peduli atau nak bagi nasihat.

3. Kita dengan orang putih ni tak banyak beza pun

Kalau dulu kita dijajah, sebab itu kita dah terpandang diorang lebih tinggi. Kita pandang diorang lebih hebat. Kita sendiri bila speaking je gigil sedangkan kita belajar English dari sekolah rendah sampai SPM. Kita pula jadi ragu diri sendiri.

Sedangkan diorang ni tidak selincah orang Malaysia. Orang kita ni berbakat, kreatif, multi tasking. Semua ciri aku sebut ni, kurang ada pada orang putih. Kita tak sedar atau terlupa dengan kelebihan ni. Kita ni tak lah lekeh sangat sebenarnya.

Dulu mungkin kau akan bandingkan “aku berbanding dia”. Tapi bila dah tau, kau akan kata “aku sama dengan dia”. Ntah-ntah kalau akan rasa kau lebih pandai dari dia.

Dunia luar sana tidak lah menakutkan sangat sebenarnya.

Baca: Daripada Seorang Pelarian, Remaja Ini Menjadi ‘Wonderkid’ Di Jerman

Kau akan buat benda yang tak terfikir mampu buat. Banyak benda akan belajar buat sendiri. Bercakap, baca buku, tukar tayar, repair rumah, masak, jaga budak, berkira-kira.

Walau tak sesedap mana, sekurangnya aku belajar masak mee goreng bila aku duduk Glasgow. Dulu kat Malaysia main tunjuk je kat menu kedai.

5. Tiada yang lebih baik dari tanah air sendiri

Rata-rata aku tanya orang Malaysia di luar negara tidak akan menyerah kerakyatan Malaysia. Sebab apa? Tiada negara sebaik negara sendiri. Kita sahaja yang tahu seburuk mana Malaysia pun, itulah tempat kau membesar menjadikan diri kita sekarang.

Bila kau tengok kereta Proton buruk kat jalanraya UK ni pun, kau punya bangga tengok produk Malaysia.

6. Hargai, belajar dan menghormati budaya

Aku selalu kena bash kata aku selalu dok bandingkan Malaysia dengan luar negara. Aku bukan nak dewakan, tapi aku jadi celik mata. Ada banyak benda kat Malaysia sebelum ni aku take for granted, tak hargai pun.

Contohnya macam mana orang di sini begitu menghargai masa. Macam mana orang di sini begitu terbuka dalam berbincang mengenai agama.

Janganlah kau marah aku dengan Isha. Kami pun bukan semaksum mana. Banyak aje yang tak betulnya.Kalau kau ada peluang, pergi la cuba hidup di luar negara. Kau boleh follow cara aku ngan Isha kalau kau rasa betul, atau kau boleh rileks macam biasa.

Tidak akan mengubah apa jika setakat bercuti berselfie dan buat muka muncung itik, atau posing lentik. Post kat FB dan tunggu like beribu.

Catatan Kembara
Irwan Dahnil
Bangla Brotherhood
Glasgow, Scotland

Baca lagi: 12 Ciri Individu Yang Boleh Berhijrah Dan Cuba Nasib Di Luar Negara


Hikayat Lucu Seorang Kakak Buktikan Vape Bukan Sekadar Wap Air

Nota Editor: Kisah lucu ini diceritakan oleh Dr Kamarul Ariffin dan diterbitkan di Vocket dengan kebenaran beliau. Cerita ini kedengaran seperti satu babak daripada sketsa hiburan, tetapi ia adalah satu kisah benar yang berlaku di hadapan mata beliau. Jelaslah, rokok, vape atau shisha, sekiranya berada di tempat awam, masih perlu menghormati orang di sekeliling.

Di sebuah warung, sekumpulan remaja sedang bersarapan sambil galak menghisap vape. Berkepul-kepul asap, sesekali mencerobohi meja seorang wanita dan dua anak kecilnya.

“Adik, boleh tolong jangan hisap rokok tak? Asap kena anak-anak akak,” tegur wanita tersebut lembut.

“Rilekslah, kak. Kitorang bukan hisap rokok. Ini vape-lah, tak ada asap.”

“Tu wap air je lah, kak. Kena budak kecik pun tak jadi apa. Jangan risau.”

Wanita itu berpaling semula ke mejanya dan menyedut air teh-O ais di atas meja. Barangkali untuk menyejukkan hati yang membara mendengar jawapan remaja tadi.

Rupa-rupanya selepas sedut air itu, wanita tadi bingkas bangun, mendekati meja remaja-remaja tersebut dan menyembur air dari mulutnya kepada remaja yang sedang vape tadi.

“Rilekslah, dik. Tu wap air je. Kena budak kecik pun tak jadi apa. Jangan risau,” jawab wanita itu selamba.

Tersembur *sarbat aku ikut hidung. Hilang terus resdung. Hahaha…

BACA: Mufti Wilayah Persekutuan Sahkan Rokok Elektronik Haram

BACA Lagi: Industri Vaping Malaysia Bernilai RM500 Juta

LIKE dan FOLLOW Vocket di Facebook serta Instagram


Hikmah Daripada Tsunami Acheh Yang Saya Perolehi Sewaktu Ke Sana Baru-Baru Ini

Jalan-jalan cari keinsafan. Trip kesan Tsunami di Aceh.

Sebagai seorang jurutera terlatih, minda saya sukar memproses apa yang dilihat dengan pandangan mata kasar apabila melawat peninggalan kesan tsunami di Aceh. Seorang engineer kebiasaannya akan melihat sesuatu dengan minda analytic sebelum membuat keputusan.

Pada tanggal 26 Disember 2004, berlaku gempa bumi 9.1 skala richter di dasar lautan. Kekuatan gelombang arus tsunami berjalan dengan kelajuan 800 km/hr di lautan (umpama kelajuan jet penumpang) dan berkurang kepada kelajuan 100km/hr apabila berdekatan dengan pesisiran pantai yang cetek.

Pengurangan kelajuan arus menyebabkan ketinggian ombak tsunami meningkat kepada paras 18m (ketinggian pokok kelapa) kerana mempunyai tenaga yang sama.

Kekuatan gelombang tsunami di Banda Aceh telah mengheret sebuah kapal janakuasa PLTD Apung seberat 2,600 ton (cuba bayangkan berat 2,600 kereta yang bertindih) 5km ke daratan. Kekuatan terjahan arus tsunami itu seperti tekanan 20 bar (290psi) iaitu bersamaan kekuatan air yang keluar dari nozzle hose bomba.

Yang peliknya gelombang tsunami tidak meranapkan banyak masjid di tepi pantai yang diperbuat dari batu bata sahaja walaupun bangunan tepian pantai menerima hentakan gelombang tsunami paling maxima.

Ramai yang sangsi (skeptikal) kerana kata mereka bangunan itu utuh kerana pembinaannya dari teknologi konkrit.

Baik. Teknologi konkrit hanya digunakan secara menyeluruh apabila Hoover dam dibina pada tahun 1936 di USA. Masjid Baiturrahman Banda Aceh di bina pada tahun 1612 manakala Masjid Baiturrahim Ulee Lheue dibina pada abad ke 17 dengan sistem ‘load bearing wall‘ batu bata (teknologi asal dari orang Roman).

Teknologi konkrit digunakan di Masjid Rahmatullah pada tahun 1990 dengan dindingnya diperbuat dari batu bata.

Untuk makluman anda, air dari pancutan nozzle hose bomba dengan pressure 5-10 bar sudah boleh meranapkan dinding batu bata bila ditembak sejauh 5 meter sahaja.

Ok, cuba bayangkan anda membawa kereta dengan kelajuan minima 100km/hr dan melanggar satu dinding, bukan sekali tetapi 3 kali dengan kelajuan yang sama. Apa akan terjadi?

Begitu lah analogi kekuatan gelombang arus tsunami yang merempuh dan menerjah bangunan-bangunan di Aceh sebanyak 3 kali.

Terpegun saya melihat bagaimana 1 kubah konkrit 80 ton (imagin berat kereta 80 biji bertindih) di Kampong Gurah, boleh hanyut 2.5km saperti sebuah pelampung dengan 7 orang duduk di dalamnya sebagai penumpang. Cuba fikirkan keajaiban misterinya.

Kalau kita melihat dengan mata kasar sahaja, mungkin kita berasa kurang berkeyakinan bahawa kuasa Allah menyelamatkan masjid-masjid ini.

Ramai yang menyaksikan bagaimana gelombang tsunami terbelah 2 apabila berdepan dengan masjid-masjid ini.

Aceh telah menjadi lebih aman, tiada lagi pembunuhan antara GAM dan ABRi dan Aceh dianugerah sebagai wilayah autonomi oleh SBY dengan perundangan Islam diiktiraf oleh pemerintah RI. Benar firman Allah, setiap kejadian ada hikmahnya.

Jalan-jalanlah ke Aceh untuk mencari keinsafan diri dan mengagungkan kebesaran Allah. Subhanallah.

Baca lagi: Itinerari Bajet 4 Hari 3 Malam Ke Acheh Indonesia


Hikmah Gagal Keluar Di Salam Perantau, Aku Temui Pengalaman Manis Di The Vocket

Hikmah di sebalik kegagalan. Sejujurnya jika kiriman Salam Perantauan untuk sanak saudara ada keluar di akhbar tempatan, mungkin kisah ini tidak akan keluar di The Vocket.

3 tahun berturut-turut. Macam-macam akhbar dihantar tak satu pun yang sangkut. Nak juga merasa adik-beradik tolong simpan keratan untuk kenang-kenangan nanti.

Sekurang-kurang ada satu pun jadi lah. Tahun depan dah nak balik. Peluang terakhir.

Dalam melihat newsfeed di Facebook, Salam Perantauan rakan-rakan di sini keluar setiap tahun, ada yang keluar dua-tiga akhbar sekali.

Cemburu lah jugak, tengok gambar-gambar rakan yang cantik sangat bermacam-macam latarbelakang, travel satu Eropah.

Hati memujuk, tunggulah sampai pertengahan raya. Tak juga keluar. Sayunya.

Tiba-tiba terbaca satu artikel dari The Vocket, anak Malaysia jadi Marshal di Anfield Stadium, Liverpool. Ketika itu sedang berlangsung Fifa World Cup di Brazil rasanya.

Itulah titik tolak inspirasi untuk berkongsi apa yang telah berlaku sepanjang hampir 3 tahun di Edinburgh, Scotland.

Mana tahu, bolehlah sanak saudara tumpang gembira tengok gambar-gambar kami sekeluarga di sini.

Beratus memori Facebook hari ini mengingatkan aku apa yang berlaku. Hari ini genap setahun artikel pertama keluar di The Vocket.

Baca kisah aku: Bekerja Sebagai Pencuci Di Scotland, Lelaki Malaysia Ini Menjadi Perhatian Ramai Kerana Lukisannya

Masa itu, aku dan keluarga nak buat passport dan visa di London untuk Ailsa yang baru berumur 2 bulan lebih.

Sempatlah jugak buat pusingan U jalan-jalan belah England, Edinburgh-Carlisle-Manchester-Liverpool-Snowdonia, Wales-Swansea-Cardiff-Stonehenge-London-Newcastle-Edinburgh, semuanya dalam seminggu.

Ketika di Malaysian Hall, London sudah ada yang memandang dan senyum-senyum melihat kami sekeluarga sedang makan.

Kami balas senyuman dan tidak terlintas apa yang berlaku. Orang senyum kita balaslah kan. Habis makan, pergi basuh tangan.

Seronoknya dapat beli makanan orang Melayu masak walaupun mahal sikit, tak apa. Hati puas.

Sampai meja semula, isteri beritahu orang sebelah tanya abang tu. Pergi lah sapa diorang. Owh. Ok.

“Iman Hasbullah, tahniah cerita awak tengah viral di Facebook. Bangga dapat jumpa di sini.”

Dalam hati dah ternganga, sampai macam tu kesan artikel di The Vocket. Mereka dengan keluarga yang datang melawat mereka dari Sheffield University.

Lepas tu ditegur pula dengan adik sebelah yang mendengar kami borak. Kebetulan nak habis Degree in Architecture adik tu. Bagilah sikit-sikit tips pengalaman kerja masa di Malaysia dulu.

Dia kata taknak balik nak kerja sini. Ikut suka kau lah adik oii. Abang pun kalau boleh nak jugak hahaha.

Pagi tu memang editor yang sangat baik hati Kak Ida Latif ada info akan keluar artikel hari ni. Data internet di telefon dah lama habis, tak tahu apa perkembangan.

Petang itu berpeluang buka Facebook, guna wifi di rumah hos kami di London. Barulah tahu artikel ni dikongsi pelbagai laman media sosial yang lain.

Tak ingat berapa puluh ribu yang like & shared. Sayang tak save masa tu. Tengok butang friend request dah jejak hampir 1k! Panik! Masa tu tak tahu pun ada butang follower yang boleh diaktifkan. Patutlah.

Lepas itu barulah masuk macam-macam peluang dari penerbit TV, publisher buku dan lain-lain.

Alhamdulillah dulu cerita aku jadi inspirasi untuk orang lain. Namun akan sampai suatu masa kita pula perlukan cerita inspirasi dari orang lain untuk maju ke hadapan.

Kena sokong menyokong, buanglah jauh-jauh hasad dengki. Rezeki kau ada, mereka pun sama. Jalannya saja yang berbeza.

Bahan dah ada, cuma nak tekan butang MULA saja. Di mana ada cerita inspirasi, aku sokong kau sepenuh hati.

Baca lagi kisah aku: Daripada Pencuci Ke Pelukis, Karya Iman Dipilih Mewakili Persatuan Terkenal Di Scotland


Tanpa Pil Kurus, Lelaki Ini Berjaya Hilang 40kg Dalam Masa 3 Bulan

Nota Editor: Pendedahan ini telah dilakukan oleh Arif Afifi Mohamad Sukri seorang mahasiswa yang sedang menuntut Jurusan Tafsir Hadis Di Jambi, Indonesia. Ramai yang bertanya bagaimana beliau berjaya menurunkan berat badan sebanyak 40kg dalam masa 3 bulan.

Kami berjaya menghubungi beliau dan mendapat kebenaran untuk kongsikan semula di sini. Semoga ini dapat membantu anda yang turut ingin mengurangkan berat badan.

Ok! disebabkan mesej yang terlalu banyak minta saya ceritakan kaedah dan bagaimana cara saya mengurangkan berat badan, saya akan kongsikan.

Saya akui, saya di antara mereka yang tergolong di dalam masalah obesiti dengan berat badan mencecah 120KG. Alhamdulillah, tanpa supplyment atau pil-pil kurus yang lain saya berjaya mengurangkan berat sebanyak 40 KG.

Tips ni banyak saya ambil dari Kevin Zahri dan member2 medic dari Unisza seperti Dr Nashrul Hadi, Dr Aiman, Dr Hafez dan Dr Arif Fahmi. Berikut antara tips yang saya laksanakan dalam tempoh 3 bulan ini. Saya tak katakan ini adalah yang terbaik. Jika nak yang terbaik, rujuklah yang lebih ahli.

1. Amalkan makan nasi dengan kuantiti segenggam. (Makanlah berapa kali sehari pastikan hanya segenggam) Saya makan 2/3 kali sehari.

2. Ayaq manis, haramkan! (Dalam tempoh bulan pertama). Banyakkan minum air kosong.

3. Haramkan makanan bergoreng! (Pisang goreng, Ubi, Kentang, Ayam, bla…bla… Haramkan untuk sementara waktu)

4. Elakkan makanan bersantan. Nak makan juga? Kuantiti yang sedikit sahaja.

5. Makan protein dari rebusan dan panggang sahaja. (Ayam panggang, ikan rebus, ayam sup. Pastikan kurang garam dan minyak!)

6. Makan sayuq banyak! Pastikan setiap hidangan ada sayur. Sayur yang direbus atau mentah.

7. Kerepek, Keropok, MEGI dan JUNK FOOD yang lain mohon tinggalkan! Please…

Ini apa yang saya lakukan dalam tempoh sebulan pertama. Sebab masa ni saya cuma jaga pemakanan. Lagipun jogging waktu ni hanya bertahan 4 minit saja. Sebab pancit boh.

Masuk bulan ke dua. Saya mula jogging. Mula dengan 4 minit, kemudian ke 7, 7 ke 10 minit. Dari 10 minit tingkatkan ke 15 dan seterusnya mampu sehingga 30 minit tanpa henti.

Stamina akan terbina hasil latihan hari-hari yang istiqamah. Jangan PAKSA DIRI. Jangan terus nak perderas 30 minit terus. Nanti badan akan ‘terkejut’!

Saya nasihatkan juga, orang yang obes jangan terus nak ke GYM main dumbell atau nak bina badan jadi SADO.

Mula dengan cardio dulu. Dah turun ke berat ideal barulah tumpu kepada nak bina otot atau apa-apa saja untuk nampak katang!

Jangan harap result dalam masa terdekat. Untuk kurangkan berat badan perlu banyak bersabar dan tahanlah telinga bila berdepan dengan member-member yang tak support. Abaikan. Kesihatan diri kita sendiri itulah yang harus dipeduli.

Akhir sekali, niat semua di atas biar kerana Allah dan demi menjaga kesihatan ke arah yang lebih baik.

Bukan harap pujian atau buat diri jadi lebih takabbur, riak dan jauh
dari tuhan! Nak segak bukan sekadar RUPA tetapi akhlak dan maruah yang terjaga itu lebih utama.

Sebab tu saya katakan untuk kesihatan.. Bukan untuk SEGAK paras rupa. Akhlak dan maruah adalah kesegakan yang lebih sejati!

Perkongsian ringkas ini saya coretkan agar menjadi motivasi yang lebih baik buat rakan-rakan saya yang lain. Bahawa tanpa perlu berbelanja tinggi dan pil-pil kurus anda mampu mengurangkan berat badan dengan kaedah yang baik.

Rujuklah mereka yang lebih ahli. Jujur penulisan ini hanya sebatas pengetahuan saya sebagai Alumni Mahasiswa Pengajian Islam Usuludin. Saya bukanlah dari kalangan mereka yang mengambil jurusan perubatan ataupun dietetik yang khusus.

Insyaallah, selepas ini saya akan berkongsi lagi tips-tips yang lain. Selamat maju jaya. Manfaatkan Ramadhan dengan ibadah dan mutu kesihatan yang lebih baik.

Semuanya di atas kesadaran masing-masing. Perlahan-lahan ke arah kesihatan yang baik. Seeru ala barakatillah.

BACA: 7 Punca Gemuk Yang Ramai Orang Tidak Tahu

BACA juga: Ketahui Rahsia Sebutir Telur Dalam Merawat Kecantikan Kulit

LIKE dan FOLLOW Vocket di Facebook serta Instagram


40 Tahun Hilang Tanpa Sebab, Anak Tekad Pukul Dan Heret Mayat Ayah Keluar Dari Keranda

Seorang lelaki di China – dipercayai anak kepada si mati – telah melepaskan geram kepada ayahnya yang telah meninggal dunia kerana lari dari tanggunjawab menjaga keluarga dan ibunya 40 tahun lalu.

Kejadian itu berlaku di bandar Tai An yang terletak di bandar Yangzhou di wilayah Jiangsu, China, lapor International Business Times.

Dalam sebuah video yang merakam kejadian itu, seorang lelaki dan wanita dilihat membuka keranda dan mengheret mayat tersebut. Mereka juga menampar muka si mati beberapa kali.

Selepas meninggalkan mayat tersebut di atas lantai, kedua-dua mereka melepaskan kata-kata kesat kepada si mati.

Dilaporkan bahawa salah seorang di antara mereka berkata, “Oleh kerana kamu tidak membiarkan saya mempunyai kehidupan yang baik ketika kamu masih hidup, sekarang kamu mati, saya tidak akan membiarkan kamu pergi dengan cara yang baik juga!”

Penduduk kampung mendakwa bahawa lelaki itu mempunyai seorang anak lelaki dan seorang anak perempuan sebelum dia meninggal dunia, tetapi telah meninggalkan mereka lebih daripada 40 tahun yang lalu untuk tinggal bersama teman wanitanya di kampung yang sama.

Mereka kemudiannya dibesarkan oleh ibu mereka, tambah penduduk kampung.

Kami pernah menulis beberapa artikel mengenai China. Klik pautan di bawah untuk membaca.

Pelanggan Rasa Tertipu Beli Jenama Terkenal Charles & Keith ‘Palsu’ Di China

Malaysia Tawarkan Pengecualian Visa Buat Pelancong China Dan India Bermula Tahun Hadapan

Wanita Uighur Dakwa Kerajaan China Jalankan Program ‘Rogol Secara Besar-Besaran’


Hilang Garang Tetapi Tampil Matang, Honda Kongsi Gambar Rasmi Civic Type R 2023

Honda akhirnya telah memperlihatkan Civic Type R 2023 bagi meraikan ulang tahun ke-25 model hatchback berprestasi tinggi yang menjadi rebutan dunia dan pada masa bagi menyambut ulang tahun ke-50 model Civic.

Model baharu ini didakwa merupakan yang terpantas berbanding model-model terdahulu. Seperti gambar-gambar spyshot yang tular sebelum ini, ia menggunakan rekaan Civic Hatchback generasi ke-11 yang dikenali dengan kod nama FL/FE.

Selain beberapa gambar luaran dan dalaman dikongsikan, Honda cuma berkongsi beberapa spesifikasi ringkas seperti berikut; Civic Type R dilengkapi dengan enjin 2.0-liter VTEC TURBO, transmisi manual baharu dan sistem ‘rev-matching‘ yang memberikan pengalaman menarik buat pemandu.

Untuk menambahbaik prestasi kereta ini, Civic Type R 2023 turut dilengkapi dengan rim 19-inci jenis lightweight, brek cakera Brembo, bumper hadapan dilengkapi honeycomb grill mesh dan fender gril lebih besar serta side sill yang membantu kecekapan aliran udara semasa memecut.

Antara ciri-ciri yang didedahkan lagi, Honda LogR, data logger yang dapat menyediakan maklumat secara real-time tentang pergerakan mekanikal kenderaan dan tingkah laku cara pemanduan pemandu.

Honda turut perkenalkan reka bentuk meter eksklusif mod pemanduan +R baharu membolehkan pemandu mendapatkan maklumat yang diperlukan serta-merta, dengan paparan rpm enjin grafik, stopwatch dan penunjuk kedudukan gear diletakkan di bahagian atas. Rekaan ini diguna pakai pada kebanyakkan supercar pada masa ini.

Bagi yang tidak sabar untuk mengetahui harga dan butiran lanjut spesifikasi Civic Type R baharu ini, anda perlu tunggu pelancaran rasmi di Jepun pada September nanti.

Penjualan akan dibuka pada tahun hadapan dan penghantaran pertama kepada pelanggan di Eropah pula seawal 2023 nanti. Civic Type R baharu bakal ditawarkan dalam beberapa warna; Championship White, Rallye Red, Boost Blue, Crystal Black Pearl dan Sonic Grey Pearl. Manakala interior pula masih menggunakan warna merah dan hitam sebagai warna utama.

Sementara itu anda boleh lihat close up Honda Civic Type R terbaharu yang ‘hilang garang, namun nampak lebih matang’ di bawah.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Ternyata model Civic Type R menjadi rebutan seluruh dunia apabila sebuah model tersebut milik warga Singapura dicuri dan dijumpai semula dalam Malaysia baru-baru ini. Baca lebih lanjut melalui pautan di bawah.

Honda Civic Type R Warga Singapura Hilang Ditemui Semula, Empat Ditahan Untuk Bantu Siasatan

Bakal Dilancarkan Minggu Hadapan, Honda Tidak Sengaja ‘Leaked’ Gambar Civic Type R Baharu

Honda Civic Type R Dilancarkan Secara Rasmi Dengan Harga Pasaran RM320 Ribu


Hilang Hampir Dua Bulan, Pemilik Temui Semula Kereta Dalam Keadaan ‘Besi Buruk’

Di mana-mana negara memang ada sindiket yang mencuri kereta untuk dijual semula sebagai ‘kereta potong’. Kereta tersebut akan dileraikan dan beberapa bahagian yang boleh dijadikan sebagai alat ganti akan dijual kepada orang ramai.

Pada awal bulan Mei lalu, seorang pengguna Facebook telah meminta orang ramai untuk menghebahkan kes kecurian Proton Wira yang terjadi kepada rakannya.

Difahamkan kejadian tersebut berlaku ketika waktu hujan yang mana kereta tersebut diletakkan di hadapan rumah pemilik tersebut di Sungai Way, Petaling Jaya.

Setelah hampir dua bulan hilang tanpa khabar berita, pemilik Proton Wira tersebut menerima panggilan daripada pihak polis daerah Petaling Jaya bagi memaklumkan mengenai penemuan keretanya.

Namun beliau amat terkejut apabila melihat keadaan keretanya yang telah dileraikan dan pihak polis menyatakan keretanya ditemui di kedai besi buruk bersama-sama 13 buah kereta yang lain.

Hantaran tersebut telah mendapat perhatian orang ramai dan berasa simpati kepada pemilik Proton Wira tersebut setelah melihat keadaan keretanya terkini yang sudah tidak nampak rupa seperti sebuah kereta lagi.

Tambah orang ramai lagi, pemilik kedai besi buruk tidak boleh meleraikan kenderaan lama sesuka hati dan perlu ada dokumen asal kenderaan terbabit. Jika tidak, kesemua pihak terlibat boleh didakwa melakukan satu kesalahan.

Menurut Ketua Polis Daerah Petaling Jaya, pihak polis berjaya menangkap dua suspek yang sedang leka meleraikan komponen sebuah kereta Perodua Kembara yang dilaporkan hilang pada 29 April lalu.

Hasil siasatan lanjut telah membawa polis ke sebuah premis barang lusuh yang tidak jauh dari lokasi penemuan Perodua Kembara tersebut. Serbuan yang telah dibuat pada premis tersebut telah menyelesaikan kes kehilangan kereta model lama di kawasan Petaling Jaya.

Untuk makluman semua, model kereta Proton Wira menjadi sasaran utama sindiket pencurian di Malaysia sejak tahun 2019 lagi.

Proton Wira Kekal Model Paling Banyak Dicuri Sepanjang Awal 2019

Proton Wira Paling ‘Dicari’ Pencuri, Rekod Kes Kecurian Tertinggi


Hilang Kawalan Di Orbit, Serpihan Roket Angkasa China Bakal Terhempas Ke Bumi

Sekitar 29 April yang lalu, roket Long-March 5B milik China dilaporkan telah berjaya membawa dan melancarkan modul stesen angkasa lepas pertama mereka yang dikenali sebagai Stesen Angkasa Lepas Tianhe.

Setelah selesai tugasan itu, serpihan badan roket ini dilaporkan akan mendarat semula ke Bumi. Namun, kepulangannya bakal menjadi mimpi ngeri setelah portal The Guradian memaklumkan bahawa roket ini mengalami masalah dan hilang kawalan apabila ia pulang memasuki ruang orbit rendah Bumi.

Ini merupakan satu petanda yang buruk apabila serpihan dari roket angkasa milik China ini dijangka akan ‘gugur’ di Lautan Pasifik pada Sabtu ini. Setakat ini, US Space Command melaporkan beberapa serpihan roket telah berjaya dikesan dan berterbangan di udara. Bagaimanapun, lokasi dan waktu sebenar serpihan itu jatuh masih belum dijangka dengan setepatnya.

Pun begitu, kejadian jatuhnya serpihan badan roket dari angkasa ke Bumi sering sahaja berlaku dan biasanya terkawal. Akan tetapi, gugurnya serpihan roket Long-March 5B ini dikatakan di luar jangkaan kerana ia jatuh dalam keadaan yang hilang kawalan.

“Ini adalah sesuatu berita yang sangat tidak bagus. Kali terakhir China melancarkan Long-March 5B juga pernah berlaku tragedi di mana sebatang besi bersaiz panjang dan besar dilaporkan berterbangan di udara.

“Ia terhempas ke Ivory Coast dan memusnahkan beberapa bangunan di sana sehingga menyebabkan kebakaran. Mujur sahaja tiada mangsa yang terkorban,” kata ahli astrofizik di Pusat Astrofizik Universiti Havard, Jonathan McDowell.

Semoga serpihan ini gugur di kawasan yang tidak berpenghuni dan berharap China selepas ini diminta berfikir dengan teliti sebelum melakukan apa-apa perkara yang melibatkan keselamatan penduduk di Bumi.

Elon Musk juga pernah melancarkan roket ke ruang angkasa. Klik pada pautan di bawah untuk membacanya.

Syarikat Aeroangkasa Milik Elon Musk Bakal Melancarkan Roket Ke Angkasa November Ini

Tonton Penerbangan Rahsia Pertama Roket Milik Jeff Bezos

BFR Space X Bakal Membawa Penumpang Ke Serata Dunia Kurang Daripada Satu Jam


Hilang Kerja Di Awan Biru, Bekas Pramugari Ini Cuba Nasib Jual Nasi Kukus Demi Cari Rezeki

Tidak dapat dinafikan, ketika ini ramai yang kehilangan punca rezeki berikutan pelaksanaan Perintah Kawalan Pergerakan disebabkan penularan wabak COVID-19. Terbaharu, seorang bekas ketua pramugari yang diberhentikan kerja pada bulan Mac yang lalu oleh syarikat penerbangan tempatan tidak berputus asa untuk mencari rezeki.

Nur Shareen Mohd. Zaini yang juga merupakan seorang ibu tunggal terpaksa meninggalkan pekerjaan yang diminatinya dan mengambil keputusan untuk mulakan perniagaan nasi kukus di Senawang, Negeri Sembilan.

Nasi kukus ayam berempah yang dijualnya lebih dikenali dengan Nasi Kukus Pramugari itu mendapat sambutan yang memberansangkan daripada penduduk setempat.

Menurutnya, pampasan yang diterima olehnya daripada pihak syarikat tidak setimpal dan disebabkan itu beliau memulakan perniagaan. Bermodalkan RM200 untuk mulakan perniagaan, 50 bungkus nasi kukus berjaya terjual pada hari pertama.

Tambahnya lagi, jika diberi peluang untuk kembali ke awan biru pasti beliau akan memanfaatkan peluang tersebut. Minat yang mendalam terhadap kerjaya sebagai pramugari tidak pernah luntur walaupun kini beliau berniaga.

Difahamkan, Shareen mula menjadi pramugari dengan berkhidmat di Malaysia Airlines pada tahun 1997 hingga 2015, lalu menyertai Malindo Air pada 2016 sehingga diberhentikan pada Mac lalu.

Lantaran itu, ramai yang memberikan sokongan kepada Shareen untuk perniagaannya dan memuji makanan dijual. Para netizen juga ada yang terliur hanya dengan melihat gambar nasi kukus yang dijualnya.

A single mother that has a backbone made of steel 💪🏼Clipped her wings off & moved on.Nasi Kukus Ayam Berempah, Senawang!Tertutup satu pintu rezeki, Allah buka pintu rezeki lain. InshaallahShare the love ❤ pic.twitter.com/jozDUumIxJ

— Ryessa Norzally (@ryefortoday) November 12, 2020

Jual nasi kukus pun tetap cantik tauuu🤭. Semoga dimurahkan rezeki ☺ https://t.co/MzjRrjXRlL

— ADI 🇲🇾 (@fatinadilah94) November 13, 2020

Nampak sedap 😭😭 saya ne suka makan nasi kukus ayam berempah and ayam berempah yg mcm tu sbnrnya lagi sedap 😭😭😭 ya allah ! Tkboleh rentas daerah 😭 https://t.co/T4TMWLgDtS

Icc i dulu.. baik sngat orgnya. Semoga maju jaya💪💪 https://t.co/lKbV6QUuH1

— NShazwinRedzuan (@awienRZ) November 12, 2020

Adakah anda pernah mencuba nasi kukus bekas pramugari ini? Semoga perniagaan beliau bertambah maju.

Sementara itu, kami kongsikan beberapa artikel menarik di The Vocket pada pautan di bawah ini.

11 Tahun Keliling Dunia, Kisah Juruterbang Yang Kini Jadi ‘Pilot’ Van Jenazah Curi Perhatian Netizen

Lengkap Berpakaian Seragam, Juruterbang Ini Buka Gerai Di Subang Demi Mahu Cari Rezeki

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya


Hilang Kerja Sebagai Pramugari, Wanita Ini Jual Sate Demi Untuk Teruskan Hidup

Kesan pandemik COVID-19 telah menular bukan sahaja di Malaysia, malah di beberapa negara luar. Ada yang diberhentikan kerja, gaji dipotong dan ada juga syarikat sudah mula gulung tikar.

Nasib yang tidak menentu dan takdir yang semakin samar mula menekan jiwa-jiwa yang mahu bertahan untuk meneruskan hidup. Di sebalik buruknya kesan pandemik ini, pasti ada jalan keluar yang membawa kepada kehidupan yang lebih baik.

Seperti kisah seorang wanita yang viral setelah dia membuka cerita bagaimana dia meneruskan hidup. Dia yang dulunya bekerja sebagai seorang pramugari terpaksa menukar pekerjaannya kepada penjual sate.

Martha Puri, wanita yang berasal dari Indonesia ini memuat naik sebuah video di laman TikTok yang menunjukkan perbezaan antara pekerjaannya sebelum ini sebagai pramugari dan penjual sate.

Video tersebut telah ditonton lebih daripada 1.3 juta orang, mendapat 202 ribu tanda suka dan 749 komen.

“Roda hidup selalu bertukar sis, semalam saya menikmati pekerjaan anda, sekarang anda berubah menjadi orang lain, sis, terus semangat, sis,” tulis seorang netizen.

“Kakak semangat, saya harap anda mendapat banyak rezeki. Saya doakan ya, sabar saja, kita masih diberi kesabaran dengan tuhan kita,” tulis seorang lagi netizen.

Ketika ditemuramah oleh media Indonesia, Martha mengaku bahawa dia tidak lagi bekerja sebagai pramugari sejak wabak COVID-19 menyerang Indonesia. Syarikat penerbangannya tidak melanjutkan kontraknya.

Sebelum terjadinya wabak COVID-19, pekerja kontrak yang cemerlang akan diberi peluang untuk terus berkhidmat. Dan setelah tiga tahun, pekerja tersebut akan diserap sebagai pekerja tetap.

“Tetapi kerana wabak itu, sejak kontrak kami dalam dua tahun pertama berakhir, kami semua berhenti dan tidak lagi dapat bekerja atau berharap dapat menjadi pekerja tetap di syarikat itu,” katanya.

Ketika diberitahu kontraknya tidak akan disambung, Martha mengakui bahawa dia merasa tertekan dan sedih. Tetapi perlahan-lahan Martha cuba bangun bagi meneruskan hidup. Setelah tiga bulan tidak dapat bergerak, dia memutuskan untuk membuka perniagaan.

“Akhirnya pada bulan Julai, saya bertekad untuk membuka perniagaan. Dulu pada tahun 2016 saya berpeluang membuka perniagaan Sate Taichan di Cibinong, Bogor. Selepas itu ditutup setelah saya diterima bekerja di syarikat penerbangan,” katanya.

Ketika kisahnya di TikTok menjadi viral, Martha mengaku bahawa dia terkejut dengan sambutan yang luar biasa daripada para pengunjung yang hadir ke gerainya.

Martha berkata bahawa dia memuat naik video ke laman TikTok hanyalah untuk tujuan promosi dan berharap perniagaannya mampu berkembang lebih besar.

Terdahulu, seorang pramugari MAS kini cuba menjual nasi kukus demi untuk mencari rezeki setelah kehilangan kerja. Klik pautan di bawah untuk membaca.

Hilang Kerja Di Awan Biru, Bekas Pramugari Ini Cuba Nasib Jual Nasi Kukus Demi Cari Rezeki


Hilang Lebih 72 Jam Di Lautan, Bekalan Oksigen KRI Nanggala-402 Dilaporkan Habis Hari Ini

Mulai hilang pada 21 April lalu, kapal selam Indonesia, Kri Nanggala 402 nampaknya masih belum menunjukkan tanda-tanda penemuan. Kapal yang memuatkan 53 kru ini nampaknya turut menjadi perhatian ramai selepas dimaklumkan bekalan oksigen yang tersedia dijangka bertahan setakat hari ini.

Di sebalik operasi pencarian yang dilakukan, dimaklumkan terdapat kemungkinan kru kapal selam berkenaan berdepan dengan risiko keracunan karbon monoksida. Insiden blackout kapal Kri Nanggala 402 dilaporkan antara yang menjadi impak kepada daya ketahanan kru berikutan ketiadaan kuasa untuk menggerakkan kipas.

Difahamkan insiden blackout yang bermula apabila Tentera Indonesia (TNI) mengesan isyarat satu objek dengan kemagnetan tinggi ketika melakukan operasi mencari dan menyelamat (SAR) Kri Nanggala 402 yang hilang di perairan Bali. Isyarat daripada objek tidak dikenal pasti itu dikesan pada kedalaman antara 50 dan 100 meter (m).

Sehingga kini, beberapa negara termasuk Malaysia, Australia dan Amerika Syarikat antara yang turut menyalurkan bantuan dalam operasi mengesan kapal selam terbabit. Semoga terdapat sinar untuk kapal Kri Nanggala 402 beserta kesemua kru dijumpai dalam keadaan yang selamat.

Ketahui lebih lanjut mengenai kehilangan kapal selam Indonesia yang membawa 53 nyawa ini dengan klik pautan di bawah.

Apa Yang Anda Perlu Tahu Mengenai Kehilangan Kapal Selam Indonesia Yang Membawa 53 Nyawa

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

Geram Toyota Hilux Ikut Belakang, Ambulans Buat ‘Pengumuman’ Minta Polis Tahan Pemandu


Hilang Tanpa Kesan, Lelaki Ini Rungsing Motosikal RX-Z Yang Dipos Sejak Disember Lalu ‘Ghaib’

Setiap orang memerlukan kenderaan untuk bergerak pergi ke tempat kerja, tidak kira sama ada kenderaan dua roda atau empat roda. Jika sesorang itu mendapat rezeki di luar daerah, kenderaan itu perlu dihantar menggunakan perkhidmatan kurier.

Baru-baru ini seorang lelaki rungsing apabila Yamaha RX-Z miliknya didakwa hilang tidak dapat dikesan setelah motosikal itu sudah dipos hampir dua bulan setengah.

Menurut pemilik motosikal itu yang dikenali sebagai Zakri, motosikal tersebut sudah dipos dari Tawau, Sabah pada 13/12/2021 lalu. Namun sehingga hari ini, hasil semakan nombor pengesahan yang diberikan oleh pihak kurier tidak dikemas kini sehinggalah ke hari ini.

Zakri membuat semakan dan mendapati kemas kini terakhir menunjukkan pada 5 Januari 2022, pukul 11.22 pagi, di mana motosikal itu sudah keluar dari Pusat POS Laju Tawau untuk penghantaran.

“Saya sudah semak tracking number tapi macam tiada update. Kali terakhir saya hubungi Pusat Operasi POS Laju, pihak menyatakan motosikal saya masih ada di atas kapal dan tidak mempunyai kebenaran untuk berlabuh.

“Tetapi sebelum ini apabila saya hubungi mereka, pihaknya menyatakan motosikal saya sudah sampai Port Klang. Bukannya motosikal saya itu dari negara lain, dari Sabah sahaja,” luah kekecewaan Zakri.

Hantaran asal Zakri telah mendapat perhatian netizen yang tumpang simpati dengan kejadian yang berlaku kepadannya. Tambah orang ramai lagi, mereka memintanya agar sentiasa mendapatkan maklumat terkini daripada pihak kurier tersebut.

Tambah Zakri lagi, dia berasa kurang berpuas hati dengan layanan diterimanya. Lebih-lebih lagi apabila proses mahu untuk menghantar motosikal itu agar rumit, namun perkhidmatan yang diberikan tidak setaraf dengan jumlah caj perkhidmatan yang perlu dibayarnya.

Dia berharap agar syarikat perkhidmatan kurier itu dapat mengesan lokasi sebenar motosikalnya kerana itulah satu-satu kenderaan yang diharapkan oleh Zakri untuk membawanya pergi dan pulang dari tempat kerja.

Buat masa ini Zakri terpaksa meminjam motosikal untuk mencari rezeki di tempat baharu sehinggalah dia mendapatkan semula motosikal yang sudah dipos sejak dua bulan setengah yang lalu.

Baca lagi beberapa insiden buruk yang dialami oleh para pengguna perkhidmatan kurier.

Pemenang Cabutan Bertuah Kecewa Pekerja Kurier Tukar Hadiah ‘Brembo’ Baharu Dengan Yang Terpakai

Gadis Kecewa Parcel Snek Dibuka Pekerja Kurier, Diganti Dengan Botol Susu Dan Permainan

Beli Baju RM1,500 ‘Dapat’ Jagung Buruk, Lelaki Ini Luah Kekecewaan Terhadap Pekerja Servis Kurier


‘Hilang Terus Muka Asal’ – Netizen Terkejut Dengan Wajah Terkini Hael Husaini

Sebut mengenai Hael Husaini pasti ramai yang mengenalinya. Berjaya menyertai industri hiburan lebih sedekad lalu dengan penyertaan beberapa program realiti TV antara yang membuatkan beliau dikenali. Memenangi Anugerah Juara Lagu 32 dan 33 sekaligus meletakkan beliau sebagai antara selebriti yang berbakat.

Di sebalik aktif dalam industri hiburan dengan menghasilkan pelbagai lagu buat diri sendiri serta artis lain, netizen baru-baru ini lebih tertumpu dengan wajah terbaru beliau yang dilihat sangat berbeza meskipun mengekalkan gaya rambut yang hampir sama.

A post shared by Rose Biru (@rosebirumedia)

Menerusi perkongsian netizen, wajah terbaru beliau kini tampak seakan selebriti Korea. Menjengah ke ruangan komen, rata-rata netizen kurang senang dengan wajah terbaru penyanyi ini.

Terdapat netizen yang memaklumkan wajah beliau sebelum ini lebih gelap berbanding sekarang. Tidak kurang juga yang berpendapat wajah terbaru beliau dilihat lebih feminin.

Sebelum ini, menerusi sebuah temu bual Hael Husaini memaklumkan dirinya tidak berniat untuk meniru wajah seakan selebriti Korea sebaliknya seakan mengikut keputusan pihak pengurusan beliau.


Hilangkan Diri Sejak 4 Tahun Lalu, Wanita Lithuania Ditemukan Selamat Di Malaysia

Selepas 4 tahun pencarian, seorang wanita warga Lithuania yang datang ke Malaysia dan terputus hubungan dengan kedua ibu bapanya, berjaya ditemukan semula, menurut penyiar awam Lithuania LRT.

Wanita dari Raseiniai, Lithuania itu datang ke Malaysia pada Januari 2019 untuk melawat rakan yang dikenali menerusi internet dan ketika itu dia berusia 19 tahun, kata Ketua Polis Daerah Siauliai dalam satu kenyataan.

Ibu bapanya telah menghubungi Polis Daerah Raseiniai dan meminta membantu mencari anaknya itu. Polis Malaysia tidak dapat memberikan maklumat sama ada wanita itu berada di negara ini.

Penyiasat Raseiniai mengesan akaun Facebook masyarakat Lithuania Malaysia dan menghubungi pengerusinya, Rita Ruke.

Missing Lithuanian woman found in Malaysia after 4 years of searcheshttps://t.co/o4Qa7VQx3Q

— ZERO TRUST #INFOSEC 🏴☠ (@informacija) January 26, 2023

Ruke kemudian meminta detektif tempatan untuk memeriksa setiap lokasi, nombor telefon dan alamat wanita itu yang dihantar oleh pihak Raseiniai.

Pemeriksaan terakhir pada Disember tahun lalu mendapati terdapat pembelian dalam talian yang dibuat atas nama wanita berkenaan.

Pada 20 Disember tahun lalu, wanita itu dilaporkan ada berbual menerusi video dengan Ketua Penyiasat, Vytautas Globis.

“Saya masih hidup, dalam keadaan baik dan sangat gembira,” kata wanita itu.

Menurut laporan, wanita berkenaan meninggalkan Lithuania dan memutuskan hubungan dengan keluarga terdekatnya kerana enggan mempunyai apa-apa kaitan dengan mereka.


Hillside Cottage, Penginapan Dikelilingi Alam Semula Jadi Yang ‘Awesome’ Di Cameron Highlands

Menghirup udara yang segar sambil menikmati teh di atas bukit pastinya akan memberikan anda satu perasaan yang berbeza. Ladang teh di Cameron Highlands sering menjadi tumpuan pelancong dalam dan luar negara.

Selain itu, terdapat tempat menarik lain di sana seperti ladang lavender, ladang strawberi dan sebagainya. Tidak cukup rasanya untuk bercuti sehari ke sana.

Jika anda berkunjung ke sana, anda boleh pertimbangkan untuk menginap di Hillside Cottage. Lokasinya cukup strategik di pekan Tanah Rata dan anda boleh ke padang, stesen bus, kedai runcit, restoran, bank dan sebagainya dengan hanya berjalan kaki.

Rekaan Hillside Cottage yang menggunakan kayu bakal membuatkan anda berasa di kampung halaman. Malah, chalet ini dikelilingi dengan keindahan semula jadi pasti menenangkan fikiran anda.

Anda juga boleh berbbq di gazebo dan kawasannya yang agak luas sesuai untuk anda menganjurkan family gathering. Harga penginapan ini bermula dari RM110 hingga ke RM220 sahaja. Untuk maklumat lanjut dan membuat tempahan, anda boleh ke akaun Facebook Hillside Cottage.

Anda merancang untuk ke Cameron Highlands? Apa kata klik pautan di bawah untuk ketahui tip bercuti ke Cameron Highlands.

22 Perkara Dan Tip Yang Ingin Aku Kongsikan Semasa Bercuti Di Cameron Highland

Penginapan Berkonsepkan Rumah Tradisional Orang Asli Di Cameron Highlands

Mungkin Ramai Belum Tahu Kewujudan Kampung Melayu Di Cameron Highland Ini


40 Tip Kembara Backpack Ke Hatyai Dan Songkhla Di Thailand

Ini adalah perkongsian ke tempat yang overated bagi penduduk Malaysia. Tetapi saya ingin juga berkongsi, mungkin ada yang sudah tahu dan sedia maklum. Mungkin juga ini adalah ilmu baharu yang boleh ditambah nilai dalam diri.

Saya point out 40 highlight / checklist penting sepanjang travel solo ke sini seperti mana berikut;

MATAWANG
1. Pertukaran matawang lebih menguntungkan ditukar di Malaysia terlebih dahulu jika dibandingkan ditukar di Hatyai mahupun Songkhla Thailand. Currency semasa bertarikh 3/9/17 RM1 = 7.76 Baht

PENGANGKUTAN KE HATYAI
2. Jika anda dari utara, boleh menaiki semua jenis pengangkutan awam. Sebagai contoh, Penang – Hatyai RM35 (Terminal Bas Sungai Nibong) atau lagi murah dengan menaiki KTM ke Hatyai (ini saya tidak pasti exact harganya).

3. Untuk pembelian tiket bas, anda boleh terus menempah melalui online ke laman sesawang easybook / ticket bus online untuk pembelian.

4. Jangan terkejut kalau tiket bas yang anda beli itu bukanlah bas yang sebenar tetapi adalah minivan.

5. Sewaktu perjalanan anda ke Hatyai, akan ada satu hentian rehat di mana minivan akan menurunkan anda semua dan perlu membayar RM8 untuk urusan passport. Saya rasa ini adalah di antara yang mahal. Mungkin ada yang kena bayar RM2 sahaja. Terpulang pada pertuahan masing-masing.

SIMKAD
6. Anda boleh membeli simkad AIS di hentian rehat tersebut dengan harga RM15, seminggu unlimited internet. Murah dan berbaloi jika dibandingkan di Thailand, anda perlu membayar 300 baht untuk simkad dan internet tersebut.

IMIGRESEN
7. Akan ada dua (2) imigresen yang perlu anda lepasi. Pertama imigresen Malaysia. Kedua imigresen Thailand. Anda tidak perlu bayar apa-apa sebab anda dah bayar kepada driver minivan tadi untuk urusan passport.

8. Bagi yang menaiki kereta secara sendirian mahupun keluarga, anda perlu membayar insurans perjalanan RM16 sewaktu di immigration. Ini berdasarkan apa yang saya maklum, untuk lebih lanjut saya tidak mempunyai apa-apa pengalaman tentang ini.

9. Lazimnya, urusan imigresen untuk melepasi Thailand perlu beratur panjang, tapi urusan immigration Malaysia tidak selama itu.

10. Anda akan diberikan borang imigresen untuk diisi. Lazimnya di imigresen Thailand, Hatyai adalah tidak menjadi kewajipan bagi anda untuk menulis tempat yang anda akan bermalam. Jadi tak perlu risau sekiranya bahagian itu dikosongkan. Anda hanya perlu menjawab secara lisan sekiranya ditanya oleh pegawai immigration Thailand.

11. Tetapi keterangan ini adalah subjektif. Tergantung pada luck anda ketika disoal di immigration kelak. Nasihat saya, boleh book penginapan sekurang-kurangnya satu (1) malam untuk lebih selamat.

PENGINAPAN
12. Seperti kebiasaan anda boleh terus menempah melalui agoda, booking, hostelworld, trivago atau apa-apa medium lain untuk membandingkan harga-harga yang murah.

13. Pilihan lain adalah dengan menggunakan kaedah check in on the spot ketika berada di Hatyai, Thailand.

14. Cadangan saya, bagi sesiapa yang berhasrat untuk travel secara solo anda boleh menempah di Hostelworld untuk penginapan sekitar RM23-RM50 satu malam.

15. Aplikasi Hostelworld ini boleh dimuat turun di handphone masing-masing.

16. Antara cadangan saya kepada traveller solo, anda boleh menempah hostel yang disenaraikan di bawah sebagai pilihan yang terbaik berdasarkan rating, lokasi, kebersihan, nilai dan staff yang positif seperti berikut:
• HUB HATYAI HOSTEL (RM50)
• HATYAI BACKPACKER HOSTEL (RM23)
• WE HATYAI (RM34)
• THE HIVE HOSTEL HATYAI (RM40)

Baca: Itinerari Kembara Cara Bajet Dari Utara Ke Selatan Thailand Selama 11 Hari

LOKASI TARIKAN
(HATYAI)
17. Antara tempat menarik yang boleh dijelajah di Hatyai dengan walking distance adalah seperti;
• Explore Lee Garden Plaza Centrepoint and Surround
• Kimyong Market. Kim Yong Market
• Greenway Market
• HatYai Municipal Park

18 – Bagi yang berhasrat untuk ke Klong Hae Floating Market anda perlu menaiki tuk tuk / minivan atau moTO TAXI. Boleh pilih antara satu dari medium pengangkutan untuk ke sana. Jaraknya dari bandar sekitar 50KM.

19. Ini berdasarkan pemerhatian saya dari Hatyai City ke Klong Hae Floating Market.
• tuk tuk (400-500 baht/ seorang)
• minivan (300-400 baht seorang)
• moto taxi (150-300 baht seorang)

20. Perlu diingatkan, floating market hanya bukak pada hari Jumaat, Sabtu dan Ahad sahaja bermula jam 3:00 petang sehingga 9:00 malam.

Manakala di SONGKHLA
21. Anda boleh pergi ke tempat berikut;
• Songkhla Golden Sleeping Buddha
• Samila Beach

PENGANGKUTAN KE SONGKHLA
22. Jika anda dari Hatyai, anda hanya perlu mencari Clock Tower Hatyai. Di situ, akan ada minivan yang akan beratur tunggu penumpang yang tengah beratur.

23. Boleh terus naik minivan tersebut dan membayar 34 Baht sahaja untuk ke Songkhla. Jaraknya 50KM dengan perjalanan lebih kurang 40 minit.

24. Anda tidak perlu membayar duit langsung kepada pemandu. Hanya perlu duduk sahaja di dalam minivan tersebut dan menunggu bakul duit yang akan diagihkan kepada anda dari hadapan. Masukkan duit secukupnya 34 Baht ke dalam bakul duit tersebut.

25. Jika tidak mempunyai baki, anda boleh menunggu penumpang yang lain bayar terlebih dahulu dan anda sendiri boleh ambik baki duit anda di dalam bakul tersebut.

26. Setibanya anda di Songkhla, anda boleh menaiki moto taxi dengan bayaran sekitar 25 Baht – 30 Baht setiap perjalanan. Anda boleh menaiki moto taxi untuk ke Samila Beach.

27. Anda boleh menaiki kuda dengan harga 300 baht seorang. Air kelapa di Samila Beach sangat sedap, boleh cuba dengan 20 Baht secawan.

28. Saya tidak cadangkan anda untuk membeli cenderahati di Samila Beach (bagi yang berjimat) anda boleh beli cenderahati itu di perkarangan Lee Garden Hatyai.

29. Dari Samila Beach, anda boleh berjalan kaki sahaja ke Tangkuan Hills untuk melihat pemandangan dari atas Songkhla. Tangkuan Hills terletak hanya 700 meter sahaja dari Samila Beach.

30. Ada dua (2) pilihan untuk anda samada memilih hiking atau menaiki lift dan kereta api yang telah tersedia dengan bayaran 30 Baht (Dewasa) dan 20 Baht (Kanak-Kanak).

31. Dari Tangkuan Hills, anda boleh berjalan kaki sejauh 1 KM ke National Museum Songkhla atau membayar 20 Baht kepada moto taxi untuk ke sana.

32. Tiada bayaran dikenakan untuk masuk ke dalam National Museum Songkhla. Percuma.

33. Dari Songkla ke Hatyai, anda hanya perlu berjalan kaki sejauh 1KM ke station bas Songkhla yang terletak tidak jauh dari National Museum Songkhla atau menaiki moto taxi dengan bayaran sekitar 20-30 Baht.

MAKANAN / MINUMAN
34. Anda boleh merasai beberapa makanan wajib ketika berada di Hatyai Thailand seperti berikut;
• Aiskrim Kelapa 30-50 Baht
• Tomyam Pot Tek (Seafood) 100 Baht
• Pulut Mangga 50 Baht
• Pad Thai 50 Baht
• Chok Dee Dimsum
• Udang (Night Market) 250-300 Baht Seekor

MASSAGE (URUT)
35. Harga standard bagi massage adalah seperti berikut:
• Foot Massage 200-250 Baht
• Body Oil Massage 250-400 Baht
• Body Thai Massage 200-300 Baht
• Face Massage 200-250 Baht

Lain-lain
36. Anda boleh merasai makanan Thailand di Asean Market yang bukak hanya pada waktu malam sahaja. Ini seakan bazar malam untuk pelancong.

37. Anda perlu sediakan International Adapter sewaktu berada di Hatyai atau di mana-mana sekitar Thailand. Ini kerana, negara itu menggunakan dua soket. Anda juga boleh membeli soket tersebut ketika berada di sana.

38. Medium pengangkutan di Hatyai adalah minivan, taxi dan moto taxi.

39. Untuk mengenalpasti moto taxi, pemandu tersebut memakai jaket kuning (kalau tak silap).

40. Harga moto taxi untuk pergerakan sekitar Hatyai adalah 40 Baht.

Baca lagi: 8 ‘Pantang Larang’ Anda Perlu Tahu Sebelum Travel Ke Thailand


Hilton KL Dijual Kepada Pengusaha Le Meridien Dengan Nilai RM497 Juta

Sebuah pembelian bernilai 9 angka telah berjaya dimeterai pada minggu ini melibatkan dua jenama hotel terkenal iaitu Hilton dan Le Meridien.

Menurut laporan daripada The Edge Markets, Hilton KL bakal dijual dengan harga RM497 juta kepada pemilik hotel bersebelahan dengannya iaitu Le Meridien Kuala Lumpur. Secara purata, pengusaha Le Meridien bakal membayar hotel dengan penyertaan 503 bilik ini dengan harga RM988,000 sebuah.

Berdasarkan kontrak, Hilton KL masih lagi dibawah operasi Hilton International dengan perjanjian sehingga 15 tahun dimana pengurusan ini bakal berakhir pada akhir 2019.

Agak menarik untuk melihat langkah seterusnya daripada pengusaha Le Meridien yang mempunyai dua pilihan sama ada untuk meneruskan operasi dengan menandatangani kontrak baru bersama Hilton atau menukar sepenuhnya dibawah pengurusan Marriott.


‘HIMPUN’ Inisiatif Malaysia Airports Angkat Jenama Tempatan Ke Mata Dunia

Jika anda KLIA selepas ini, ada lokasi baharu untuk anda shopping sebelum terbang ke luar negara. Bermula 6-30 September ini, Malaysia Airports (MAHB) bersama Malaysia Design Development Centre (DDEC) melancarkan HIMPUN, satu inisiatif untuk mengetengahkan jenama tempatan terbaik daripada segi fesyen, kraftangan, makanan dan juga produk kecantikan kepada dunia.

Sebagai simbolik menyambut Hari Malaysia pada 16 September depan, tema ‘Proudly Made by Malaysians’ telah dipilih. Kempen ini dijalankan supaya pelancong dari dalam dan luar negara menyedari banyak produk tempatan yang berkualiti antarabangsa.

Kempen ini juga sedikit sebanyak dapat mendedahkan budaya yang ada di Malaysia kepada pelancong luar negara. “Memberi satu pengalaman hebat kepada pelancong adalah apa yang kita mahukan di Malaysia Airports. Dengan jutaan pelancong melalui KLIA setiap bulan, kempen seperti HIMPUN ini dapat menambah pengalaman menarik kepada mereka disamping mereka dapat merasai budaya dan produk yang hebat dari Malaysia,” terang GM bahagian Commercial Services, Nazli Aziz.

Antara produk tempatan yang dipamerkan di HIMPUN ketika ini adalah Asian Potions, Eartheir, Frankitas, Fernthenewbatik, MySmink, ANNAY.H, Wan & Mary, Fairuz Ramdan, Gahara Galore, Emmadesign KL, Naturelkiss, A&M Treasure, Binqareem, Neonate Company, Old Malaya Magic Spice, Biotropic, Farah Batik Fashion, dan Fugeelah.

Jadi sekiranya ada rakan anda dari luar negara akan datang ke Malaysia, ajak mereka singgah di HIMPUN nanti.


Hina Jata Negara, KDN Haramkan Buku ‘Rebirth: Reformasi, Resistance, And Hope In New Malaysia’

Kementerian Dalam Negeri (KDN) telah mengharamkan buku Rebirth: Reform, Resistance, And Hope In New Malaysia setelah buku itu dikatakan mengubah suai Jata Negara.

Perintah larangan yang bertarikh 1 Julai 2020 itu selaras dengan Warta Kerajaan di bawah tajuk Perintah Mesin Cetak dan Penerbitan (Kawalan Hasil Penerbitan Tidak Diingini) 2020 yang membabitkan larangan secara mutlak terhadap buku tersebut.

Warta Kerajaan turut menyebut bahawa Menteri menggunakan kuasanya yang tertakluk di bawah subseksyen 7 (1) Akta Mesin Cetak dan Penerbitan 1984 yang membolehkannya membuat perintah berkenaan.

Perintah yang dibuat oleh Menteri Dalam Negeri, Datuk Seri Hamzah Zainuddin telah menamakan penyunting buku, Kean Wong, penerbitnya, Strategic Information and Research Development Centre yang beralamat di Petaling Jaya dan pencetak buku berkenaan, Vinlin Press Sdn Bhd, yang beralamat di Puchong.

“Pencetakan, pengimportan, penghasilan, penghasilan semula, penerbitan, penjualan, pengeluaran, pengelilingan, pengedaran atau pemilikan hasil penerbitan yang diperihalkan dalam Jadual yang mungkin memudaratkan ketenteraman awam, yang mungkin memudaratkan keselamatan, yang mungkin menggemparkan fikiran orang ramai, yang mungkin berlawanan dengan mana-mana undang-undang dan yang mungkin memudaratkan kepentingan negara adalah dilarang secara mutlak di seluruh Malaysia,” katanya.

Terdahulu, Zunar telah memberi pandangan peribadi beliau mengenai kulit buku yang dikatakan kontroversi kerana menghina Jata Negara. Klik pautan di bawah untuk membaca.

Kontroversi Kulit Buku ‘Rebirth’- Ini Pandangan Kartunis Zunar Tentang Lukisan Mirip Jata Negara


Hishammuddin Hussein Beri Bayangan Kapal Pertama LCS Dijangka Siap Setahun Dua Lagi

Pada Ogos tahun ini, kerajaan sepatutnya menerima sekurang-kurangnya lima buah kapal seperti yang dijanjikan. Tetapi sehingga kini, tiada satu kapal pun yang diserahkan kepada kerajaan walaupun pihak Putrajaya sudah membayar RM6 bilion untuk projek yang diberikan kepada Boustead Naval Shipyard Sdn Bhd (BNS secara rundingan terus.

Sewaktu menjawab soalan di Dewan Negara pada Isnin, Datuk Seri Hishammuddin Tun Hussein berkata kapal pertama Littoral Combatant Ship (LCS) diharap mampu disiapkan dalam tempoh antara setahun hingga dua tahun lagi, kata Menteri Kanan Pertahanan.

berkata, Kabinet telah memberi tempoh enam bulan untuk memobilisasi usaha menghidupkan semula projek tersebut.

“Kita diberikan enam bulan selepas keputusan Kabinet untuk memobilisasikan usaha untuk menghidupkan semula projek ini. Ia melibatkan libat urus dengan vendor di Perancis, ia melibatkan engagement dengan agensi perbankan.

“Tetapi dalam dewan ini saya boleh nyatakan bahawa sekurang-kurangnya dalam masa setahun dua ini, saya harap kapal pertama dapat kita siapkan,” jawab Hishammuddin.

Hishammuddin turut akan memastikan beliau sendiri akan memberi laporan kepada orang ramai dan Kabinet mengenai tahap penyiapan projek yang kini sudah menelan belanja sekitar RM6 bilion.

Isu berkenaan kapal perang berkenaan kembali menjadi pendebatan hangat selepas Jawatankuasa Kira-Kira Wang Negara (PAC) melaporkan terdapat elemen kelemahan dan penyelewengan dalam projek itu.

Suruhanjaya Pencegahan Rasuah Malaysia (SPRM) akan membuat pengumuman keputusan siasatan berhubung kepincangan projek pembinaan enam kapal tempur (LCS) bernilai RM9 bilion, dalam masa terdekathttps://t.co/M1rwtr7wlO

— Harian Metro (@hmetromy) August 6, 2022

Hishammuddin turut menegaskan jika terdapat unsur penyelewengan, kementerian tidak akan mempertahankan individu tersebut.
Selain itu, beliau berkata, jika tidak diteruskan, ia akan mengakibatkan ramai vendor, termasuk veteran TLDM gulung tikar.

“Ini merupakan satu pandangan yang diperlukan TLDM. Kedua, pertimbangan untuk memastikan vendor yang sedia … ada ratusan juga, yang sebahagian besar merupakan mereka daripada golongan veteran, tidak gulung tikar. Dan projek ini perlu diteruskan selepas mengambil kira kebajikan mereka,” katanya lagi.

Sebelum ini Pengerusi Jawatankuasa Kira-kira Awam (PAC) telah membangkitkan persoalan dimanakah kapal TLDM yang sudah dibayar RM6 bilion tetapi masih tidak muncul di pesisir pantai negara. Baca pada pautan di bawah.

Isu Projek LCS: Kerajaan Malaysia Bayar RM6 Bilion Untuk Kapal TLDM Versi ‘Bunian’

DBP Rancang Jadikan Phuket Pusat Pembangunan Tulisan Jawi Dan Bahasa Melayu

Meta Tuduh PDRM Buat Akaun Palsu Untuk ‘Puji Kerajaan, Troll Pembangkang’?


‘Hit And Run’, Taktik Keji Cybertrooper Mainkan Rakyat Malaysia Di Internet

Paparock Bersatu adalah satu contoh untuk kita semua. Dia buka page, dia tembak, lepas itu dia blah.

Pada yang tak pasti benda apa aku cakap ini, dipendekkan cerita – masa Bersih 5.0 tempoh hari dia ini guna gambar yang aku rakam, kemudian spin cerita lalu jadi viral.

This is exactly how they, the cybertroopers play the game.

Mereka hanya ada satu KPI – to stir hatred.

Bila orang marah, orang akan luahkan kemarahan mereka. Kebanyakan orang akan gunakan kata-kata kesat kerana mereka rasa itulah ‘hak’ mereka untuk bersuara.

Kalau kau ingat, masa Thaipusam 2 tahun lepas kalau tak silap ada orang kena tangkap sebab dia maki berhala kuning di Batu Caves.

Dia terpengaruh dengan satu post di Facebook mengatakan orang Hindu halang laluan sampai dia nak sembahyang Jumaat pun susah.

Jadi dia keluarkan kata maki hingga hina agama Hindu. Akhirnya dia yang ditangkap polis dan dihukum.

Ingat. Dia hanya memberi RESPON kepada dakyah yang ‘dijual’ masuk ke kotak fikirannya. Dia bukan pemula post itu.

Post itu viral satu negara. Aku yakin kalau kau orang ingat-ingat kembali, kau pun pernah dapat orang forward post itu.

Kau tahu, sampai sekarang pembuat post itu tak dapat dicari.

Sebab apa? Sebab taktik yang aku sebut di awal tadi dia HIT. Bila nampak orang dah mula termakan umpan, dia RUN sebelum sempat orang buat laporan atau dia dapat dikesan.

As time goes on, post benci itu akan terus merebak dan dia hanya perhati dari luar. Gelak-gelak aja tengok kau kena bodoh dengan dia.

Orang yang termakan umpan pula akan terus mengeluarkan komen yang makin dan semakin teruk.

Teruk dari segi gaya bahasa mahupun teruk dari segi menghina, dan banyak kali hingga – mengeluatkan fitnah.

Bila ada orang adu tentang ‘hate speech’ pada polis, SKMM akan buat kerja, akan tangkap EMPUNYA POST.

Pada masa ini, PEMULA POST (baca: Cybertrooper) sudah pun off radar.

Mereka dah tutup akaun tempat mereka mula ‘tembak’ post sial tadi.

Maka tinggallah anak-anak ikan (iaitu – kau orang) aja jadi mangsa.

Taktik ini amat berkesan. Ia diulang-ulang sebab orang mudah termakan, dan mereka akan sentiasa off the hook.

Hal sama jadi pada gambar aku yang diputar belit Paparock Bersatu.

Lepas aku hantar personal message kepadanya, tak sampai dua jam selepas itu akaun itu terus hapus.

Tapi sampai saat ini, post kebencian yang beliau tanam masih tersebar dan orang percaya apa yang beliau tulis.

Ini bukan kes dia ‘takut’. Dia keluar sebab umpan dia dah ada orang makan. Ramai pula tu.

Dia punya ‘grand master’ (which I now know who) pasti akan bagi dia ganjaran berlipat kali ganda.

Kau jangan nak sebut ‘nanti Allah balas’ atau ‘di akhirat masuk neraka’ pada orang begini.

This kind of warning just don’t work on them. And it will never be.

Kenalan aku sudah beritahu aku siapa Paparock ini. Turned up ini memang ‘makanan’ dia.

Aku yakin dia sendiri baca artikel ini. Aku tak ada masa nak seru dia kembali ke jalan benar.

Aku cuma boleh pesan pada orang ramai, janganlah mudah diperkuda oleh mereka-mereka ini.

At the end of the day, kau juga akan dipertanggung jawabkan atas apa yang kau post di media sosial ini.

Kau boleh marah di media sosial, cuma elak tiga perkara:

2. Fitnah (benda yang mungkin kau ‘tahu’ tapi kalau kau tak ada bukti kukuh – itu masih kira fitnah)

3. Forward benda yang cerita belakangnya kau tak pasti (99% daripada benda sensasi, terutamanya cerita politik atau berkaitan kaum termasuk dalam golongan ini.)

Tolong SHARE artikel ini jangan masyarakat dibodoh lagi.

Ali Imran,
Wartawan Awam ditubuhkan untuk didik masyarakat jangan jadi cyber bully.

BACA: Di Sebalik Tangkapan Rasuah RM117 Juta, 5 Perkara Ini Lebih Merisaukan Aku


Hitam Putih Politik Di Arena Antarabangsa. Apa Yang Seharusnya Kita Faham

Sebagai penutup bagi 2016, saya ingin merumuskan kembali ‘tema berulang’ (recurring theme) dalam artikel-artikel saya iaitu “politik antarabangsa tidak harus dilihat melalui perspektif hitam dan putih.

Tetapi seharusnya melalui perspektif yang realis yakni melihat politik antarabangsa sebagai perjuangan untuk kuasa dan keselamatan (struggle for power and security).”

Tiada hitam putih bukan bermaksud tiada betul atau salah (itu sudah jatuh ke lembah relativisme moral). Cuma, sebelum kita nak menentukan sesuatu betul atau salah, kita perlu memahami realiti politik antarabangsa yang sememangnya rumit dan kompleks.

Waktu kita kecil, kita hanya perlu menjawab ‘betul/salah’ atau ‘ye’/tidak’ semasa menjawab soalan. Selepas dewasa kita diberi pilihan ‘tidak setuju’, ‘kurang setuju’, ‘sangat setuju’, ‘terlebih setuju’ dan sebagainya. Kerana seiring dengan usia yang bertambah, kita mempunyai pemahaman yang lebih mendalam tentang realiti dunia dan masyarakat.

Corak pemikiran hitam/putih, atau dualisme cenderung melihat realiti sebagai pasangan konsep atau ‘dikotomi’ (dichotomy) yang bertentangan: betul/salah, terang/gelap, suka/benci.

Kalau sesuatu konflik berlaku di antara A dan B, mesti salah satu pihak bersalah. Itulah realiti bagi mereka yang berfikir secara hitam/putih. Dalam pemikiran mereka, tidak mungkin kedua-dua A dan B salah, atau kedua-dua A dan B betul. Sedangkan kedua-dua senario tersebut pun boleh dinamakan sebagai realiti.

Pernah dengar cerita si buta dan gajah? Kisahnya, ada sekumpulan orang buta meraba seekor gajah lalu menceritakan seperti apa gajah itu. Si buta A mengatakan gajah itu seperti tiang besar (sebab dia terpegang kaki gajah), si buta B pula mengatakan gajah itu seperti kipas angin (sebab dia terpegang telinga gajah), si buta C pula mengatakan gajah seperti tali (ekor gajah).

Hakikatnya semua betul, namun pendapat mereka hanya cebisan ilmu yang perlu digabungkan untuk menjadi gambaran realiti keseluruhan. Tapi bagi orang yang berfikir secara hitam dan putih, kalau gajah dah seperti tiang, takkan lah boleh jadi kipas angin.

Orang dalam bidang matematik dan sains komputer menggelarkan corak pemikiran hitam/putih ini sebagai ‘pemikiran binari’, terdiri daripada 1 dan 0. Orang falsafah pula menggelarkan ia sebagai ‘pemikiran Cartesian’ yang memisahkan realiti kepada ‘mind/matter’ atau ‘either/or’.

Orang sejarah dan sains sosial menggelarkan ia sebagai ‘pemikiran Manichean’, merujuk kepada sebuah gerakan agama di Parsi semasa abad ke-3 yang mempopularkan idea bahawa dunia ialah sebuah medan pertarungan kosmik (cosmic struggle) di antara kuasa kebaikan dan kuasa kejahatan.

Pemikiran Manichean ini bahaya jika dibawa masuk ke arena politik antarabangsa. Contoh yang paling nyata ialah George W. Bush. Glenn Greenwald dalam bukunya ‘A Tragic Legacy: How a Good vs. Evil Mentality Destroyed the Bush Presidency’ menceritakan tentang bagaimana pandangan dunia (worldview) Bush yang Manichean telah mencorak dasar luarnya yang melulu.

Menurut Bush, sesiapa yang tidak menyokong US mestilah penyokong Osama bin Laden. “You are EITHER with us, OR against us,” kata Bush. Malah Bush memisahkan negara-negara di dunia ini kepada kategori ‘baik’ (good) dan ‘jahat’ (evil), seperti dalam ucapan ‘Axis of Evil’ (29 Januari 2002) yang menyifatkan Iraq, Iran dan Korea Utara sebagai pakatan negara-negara jahat.

Dari mana Bush terjangkit dengan mentaliti hitam/putih ini? Pertama, penasihat-penasihatnya yang menganut kefahaman neokonservatisme iaitu sebuah ideologi yang menganggap demokrasi ialah sistem politik terbaik dan Amerika bertanggungjawab untuk menyebarkan ia ke seluruh pelusuk dunia.

Kedua, pengaruh fahaman literalis yang menafsir ayat Bible tanpa konteks. Disebabkan Bible menyebut tentang Yakjuj wal Makjuj (Gog and Magog) berada di utara ‘Israel’, maka Bush melihat Russia sebagai Yakjuj manakala Iraq, Iran dan Korea Utara sebagai Makjuj.

Bush seperti kebanyakan fundamentalis Kristian di US memahami ‘Israel’ dalam Bible secara literal dan memberi sokongan tanpa berbelah bahagi kepada Zionis.

Kesannya, Bush telah membuat kesilapan besar dengan menggulingkan Saddam Hussein. Hanya kerana Saddam tidak ingin bersama US, maka Bush menganggap dia sebagai musuh.

Dengan pemikiran Manichean, Bush menganggap penghapusan Saddam akan mengurangkan kejahatan di muka bumi. Bush tidak meneliti kedinamikan politik di Timur Tengah seperti hubungan di antara Iran dan Iraq, hubungan di antara Saudi dan Iran dan sebagainya.

Dengan menghapuskan Saddam, Bush telah mencipta kekosongan kuasa (power vacuum) di Iraq. Iran dan kumpulan ekstremis yang ingin mengisi kekosongan tersebut telah mencetuskan konflik sektarian di Iraq, seterusnya di Syria, dan Saudi yang bimbang dengan pengaruh Iran turut memasuki gelanggang.

Masalah-masalah di Timur Tengah hari ini sebenarnya berpunca daripada keputusan bangang seorang yang tidak membaca realiti geopolitik dan politik antarabangsa dengan betul. Dan kebangangan itu berpunca daripada corak pemikiran hitam/putih.

Pemikiran hitam/putih membuat sesetengah pihak melihat kerjasama dengan China sebagai tanda redha dengan komunisme, kerjasama dengan US sebagai tanda melutut kepada Yahudi, kerjasama dengan Saudi sebagai tanda menjujung akidah Muhammad ibn Abdul Wahhab, kerjasama dengan Iran sebagai tanda melaknat para sahabat, dan sebagainya.

Mereka tidak melihat hubungan antarabangsa dan geopolitik mempunyai logik dan kedinamikan tersendiri yang perlu difahami. Mereka lebih suka mengambil pendapat para pendukung teori konspirasi dan sektarianisme agama berbanding pendapat para pengkaji hubungan antarabangsa, kerana naratif konspirasi dan sektarianisme lebih sesuai dengan kerangka pemikiran hitam/putih mereka.

Islam adalah berpandukan prinsip tauhid, bukan dualisme hitam dan putih. Islam bukan hanya pasal halal dan haram tetapi juga mengambil kira maslahah dan mafsadah. Umat kita tidak kurang dengan idealis yang melihat dunia dengan hitam/putih dan bertindak mengikut emosi dan nafsu.

Apa yang kurang ialah realis yang boleh menilai kerumitan realiti dunia dan bertindak mengikut akal. Maka cari lah keseimbangan di antara realisme dan idealisme, untuk kebaikan negara dan umat.


H&M Dikritik Hebat Kerana ‘Terlepas Pandang’ Isu Di Sebalik Tulisan Pada Baju Ini

Jenama besar seperti H&M juga tidak terlepas daripada membuat kesilapan dan satu baju rekaan untuk kanak-kanak mereka kini dikritik oleh peminat jenama itu di seluruh dunia.

Baju berkenaan menerima kritikan bukan sahaja daripada peminat, tetapi artis dan juga penulis majalah fesyen terkemuka, ELLE. bagi mereka, ianya sesuatu yang tidak sensitif untuk memakaikan baju dengan perkataan ‘Coolest Monkey In The Jungle’ kepada seorang kanak-kanak berkulip gelap.

Artis yang pernah mempunyai koleksi bersama H&M, The Weeknd turut meluahkan rasa kecewa beliau dengan jenama berkenaan dan dalam perkongsian beliau, The Weeknd tidak lagi mahu berkolaborasi bersama jenama itu di masa akan datang.

Whose idea was it at @hm to have this little sweet black boy wear a jumper that says ‘coolest monkey in the jungle’?

I mean. What. pic.twitter.com/6AJfMdQS4L

— Stephanie Yeboah (@NerdAboutTown) January 7, 2018

woke up this morning shocked and embarrassed by this photo. i’m deeply offended and will not be working with @hm anymore… pic.twitter.com/P3023iYzAb

— The Weeknd (@theweeknd) January 8, 2018

In the year 2018 there’s no way brands/art directors can be this negligent and lack awareness. If look at other sweaters in same category they have white kids. We have to do better. pic.twitter.com/Av4bS4t6yn

— alex medina (@mrmedina) January 8, 2018

. @hm, have you lost your damned minds?!?!?! pic.twitter.com/EYuCXLZtv3

— Charles M. Blow (@CharlesMBlow) January 8, 2018

Sejarah berkenaan ejekan bangsa kulit hitam dengan monyet ini sudah terjadi sejak dahulu lagi. Sehingga kini, ejekan seperti ini masih berlaku di negara-negara majoriti orang berkulit putih terutamanya dalam sukan bola sepak.

H&M telah mengemukakan permohonan maaf tentang gambar ini dan sudah pun mengeluarkan gambar kanak-kanak ini daripada laman rasmi mereka. Ianya isu yang sepatutnya boleh dielak sekiranya pihak H&M lebih peka dengan perkara seperti ini.


H&M Tampil Dengan Koleksi Terhad 2023 – Elegan, Sopan Dan Sesuai Untuk Ramadan

Perempuan dengan shopping memang tak dapat dipisahkan. Paling tidak sebulan sekali nak juga berbelanja untuk diri sendiri betul tak? Lagi-lagi bila tiba musim berpuasa dan raya.

Tapi kami faham, sebab waktu ni memang banyak koleksi cantik-cantik dikeluarkan buat anda yang nak tampil lebih sopan.

Tidak terkecuali jenama pakaian terkemuka dunia H&M yang telah melancarkan koleksi terhad 2023 khusus buat si pemakai tampak lebih elegan, sopan dan puasa ready!

Selalu kami dengar orang cakap sukar untuk tampil sopan dan bergaya pada masa yang sama. Sebenarnya tidak tau! Dengan H&M anda tak perlu dah pening fikir macam mana nak terlihat lebih stylish.

Kerana helaian H&M menerusi koleksi kali ini bakal buat anda terlihat anggun serta sofistikated.

Hadir dengan potongan feminin dan kontemporari, koleksi ini juga pastinya bakal menyerlahkan lagi keyakinan dalam diri anda.

Satu perkataan yang sesuai untuk menggambarkan koleksi ini adalah ‘kepelbagaian’ daripada jenis fabrik, warna dan siluet semuanya dihasilkan dengan penuh teliti demi keselesaan si pemakai.

Selesa itu penting tahu. Lagi-lagi buat anda yang sentiasa sibuk dengan urusan harian. Bila pakai persalinan yang selesa ia secara tak langsung akan jadikan anda lebih happy dan bersemangat untuk teruskan aktiviti anda.

Berinspirasikan ‘modern look’ dengan padanan warna neutral bersama warna terang dan ceria. Anda tinggal pilih sama ada lebih selesa menggayakan shirt dress, blaus kasual atau kaftan.

Kalau ambil semuanya pun tak salah rasanya sebab koleksi ramadan H&M 2023 bukan sahaja sesuai digayakan pada bulan puasa tetapi cukup stylish untuk disarungkan pada hari raya juga! Love!

Koleksi ramadan H&M 2023 boleh didapati di rangkaian stor H&M terpilih atau boleh dipesan secara atas talian melalui laman web rasmi mereka di SINI.


H&M Tutup Operasi Semua Cawangan Di Afrika Selatan Atas Faktor Keselamatan

Penduduk di Afrika Selatan nampaknya sangat tidak berpuas hati dengan hoodie penuh kontroversi yang dilancarkan H&M minggu lalu. Walaupun, H&M sudah membuat permohonan maaf, ianya tidak cukup bagi sesetengah rakyat Afrika Selatan.

H&M mengambil keptusan untuk menutup sementara kesemua cawangannya di Afrika Selatan bermula Sabtu lepas selepas beberapa penunjuk perasaan dengan merosakkan beberapa lokasi kedai.

That @hm nonsense of a clothing store is now facing consequences for its racism. All rational people should agree that the store should not be allowed to continue operating in South Africa. Well done to Fighters who physically confronted racism. pic.twitter.com/cgdedYGoOj

— Floyd Shivambu (@FloydShivambu) January 13, 2018

Penunjuk perasaan ini dikatakan mewakili kumpulan Economic Freedom Fighters. Untuk keselamatan para pekerja, H&M menutup sementara operasi untuk 17 butik H&M di Afrika Selatan.

Damage has been done dan reputasi jenama H&M akan ambil masa untuk pulih terutamanya di negara Afrika Selatan. Penyanyi The Weeknd juga sudah tidak mahu bekerjasama dengan jenama H&M kerana kontroversi yang melanda jenama ini.

Look at the lawlessness!!! This is at H&M pic.twitter.com/UvpHEYS9dQ

— Yusuf Abramjee (@Abramjee) January 13, 2018


HMAV 4×4 Pertama Buatan Tempatan Kini Dikenali Sebagai ‘Tarantula’

Nama MILDEF menjadi bualan orang ramai sejak memperkenalkan kereta berperisai mobiliti tinggi buatan tempatan pada awal bulan Februari lalu. Mereka juga telah berjaya melepasi ujian penilai pertama dengan cemerlang pada pertengahan bulan Mac.

Semalam Menteri Kanan Keselamatan dan Menteri Pertahanan, Datuk Seri Ismail Sabri Yaakob telah melancarkan kereta berperisai mobiliti tinggi yang diberi nama ‘Tarantula’.

Untuk makluman semua, nama tersebut dipilih kerana ia bersesuaian dengan kemampuan kereta perisai itu beroperasi di pelbagai keadaan dan cuaca.

“Kereta perisai ini telah melalui pelbagai ujian dari pasukan uji Tentera Darat serta Institut Penyelidikan Sains dan Teknologi, Kementerian Pertahanan.

“Ujian nilai ini termasuk ketahanan di lebuh raya mengenai penggunaan minyak, dan (ujian) off road telah dilaksanakan. Dari segi ujian atas jalan raya selama sembilan hari merangkumi 700 kilometer dan 300 kilometer ujian panduan off road,” jelas beliau.

“Kita belum buat perolehan pembelian dalam negara, kelebihan dari segi penilaian kita akan utama dalam negara.

“Kita (Mindef) belum menerima tawaran pembelian Tarantula. Kita akan jalankan ujian lain (terhadap set itu) yang akan dijalankan oleh Angkatan Tentera Malaysia,” katanya lagi.

Pada masa yang sama, Menteri Kanan Pertahanan turut memberi jaminan bahawa kerajaan akan memberi fokus kepada pembelian produk pertahanan yang dihasilkan oleh anak tempatan.

Jelasnya, ia memberi kelebihan kepada kerajaan untuk menjadikan Malaysia sebagai salah sebuah negara pengeluar produk pertahanan sekali gus mengurangkan kebergantungan dengan negara luar.

Tarantula telah dibina oleh syarikat Mildef International Technologies, dengan proses penyelidikan dan pembangunan selama empat tahun yang bernilai RM16 juta dan melibatkan 140 orang tenaga kerja.

Pada awal bulan Februari lalu, MILDEF telah menunjukkan kereta berperisai mobiliti tinggi ini kepada awam.

MILDEF Buktikan Syarikat Tempatan Mampu Hasilkan Kereta Berperisai Bertaraf Antarabangsa

Berjaya Hasilkan Kereta Berperisai, MILDEF Mahu Bina ‘Defence City’ Di Dengkil

MILDEF Berjaya Lepasi Ujian Penilaian Pertama Dengan Cemerlang


40 Tip Bagaimana Saya Travel Sendiri Dengan Keluarga Di New Zealand

Saya, isteri dan anak kecil kami telah berpeluang bercuti di New Zealand. Secara kasarnya route kami adalah:

KLIA2- Gold Coast – Auckland – Christchurch – Lake Tekapo – Mount Cook – Lake Pukaki – Queenstown -Milford Sound – Te Anau – Dunedin -Timaru – Christchurch  -Auckland-Gold Coast -KLIA2

Berikut 40 tip mengembara di New Zealand yang ingin saya kongsikan.

1. New Zealand adalah sebuah negara cantik yang sangat selamat untuk dikunjungi.  Pergilah sendiri tidak perlu guna ejen. Trip 10 hari ini hanya saya, suami dan anak kecil kami. Rajinkanlah diri buat kajian dan susun itinerari. Seperti saya sendiri, berbulan-bulan saya buat kajian tentang New Zealand. Terdapat kaunter informasi di setiap pekan untuk pertanyaan, jangan risau.

2. Ambillah travel insurans untuk persediaan takut jadi apa-apa di sana nanti seperti gempa bumi dll. Untuk penjawat awam, sila isi borang kelulusan ke luar negara dan borang perlindungan insurans. Kerajaan telah memperuntukkan RM300k insurans sekali setahun bagi penjawat awam.

3. Di New Zealand  kami sewa campervan. Sebenarnya ada 3 jenis, caravan, campervan & motorhome. Cuma di Malaysia kita biasa sebut caravan. Caravan adalah seperti kontena yang diubahsuai menjadi seperti mini rumah tetapi perlu ditarik mengggunakan kenderaan. Campervan adalah van yang di ubah suai dengan katil, meja makan, dapur masak manakala bumbung diubahsuai menjadi hitop. Motorhome seperti yang disewa oleh Dato Alif Shukri pula lebih besar dengan bayaran sewa lebih dari RM1000 sehari jika sewaan kurang daripada 15 hari. Boleh survey di motorhomerepublic.com.

4. Flight AirAsia dari KLIA2 ke Auckland memakan masa 12 jam. Pastikan ada tiket balik. Transit di Gold Coast 1 jam (pergi) 1 jam suku (balik) untuk urusan imigresen dan kastam Australia. Ini adalah prosedur wajib, bawa turun semua barang handcarry untuk scan dan naik semula ke dalam kapal terbang yang sama dan seat yang sama.
Boleh guna apps berikut untuk carian tiket murah:

5. Disebabkan masa penerbangan yang terlalu lama, booking makanan siap-siap secara online untuk harga lebih murah (beza RM3). Hidangan kegemaran saya nasi Lemak Pak Nassir & Sate Ayam.  Pergh!

6. Airport Australia dan New Zealand adalah antara yang paling ketat, siap ada anjing pengesan lagi. Pastikan siap sedia untuk segala pertanyaan contohnya datang untuk tujuan apa? Dengan siapa? Berapa lama? Tinggal di mana? Ada tiket balik?

7. Kepada yang membawa bayi, susu dan termos berisi air boleh dibawa naik ke kabin. Jika tiada air panas, boleh minta daripada pramugari / pramugara untuk buat susu. Klia2 terbaik, boleh sorong kereta bayi sampai depan pintu kapal. Masa balik mereka siap letak kereta sorong depan pintu. Yang ini tiada di New Zealand, sobs! Sila maklumkan pihak kaunter semasa check in untuk dapatkan tag stroller dan timbang.

8. Setibanya di Auckland, umumkan semua barang makanan dan ubatan (jika ada). Senaraikan barangan, kandungan dan quantity. Print siap-siap untuk salinan agar memudahkan urusan kastam. Print sekali tiket balik, bukti booking hotel atau booking caravan. Letak dalam 1 file. Saya siap fotostat semua passport, lesen memandu & IC. Kalau hilang senang nak buat rujukan dengan kedutaan. Simpan nombor telefon kedutaan Malaysia siap-siap. New Zealand adalah negara berisiko tinggi untuk gempa bumi.

9. Negara mereka sangat menjaga industri pertanian dan penternakan. Mereka pantang dengan buah-buahan, sayur-sayuran segar dan madu. Jangan bawak masuk ok!

10. Bawalah 1 universal adapter siap-siap dari Malaysia. Di sini boleh dapat dalam RM15, tiba New Zealand jadi RM50. Bawa sekali extension wire yang simple. Memang remeh tapi sangat diperlukan di sana.

11. Kami tiba di Auckland dah petang, untuk jimat masa dan duit kami tidur di Musolla Airport. Musollanya memang tidak dikunci. Terletak berhampiran foodcourt. Mat salleh pun ada tidur dalam tu, siap pasang khemah lagi. Belilah simcard untuk memudahkan segala urusan. Kita tak pakai ejen maka wajiblah simcard tu. Yang terkenal di sini adalah Vodafone & Spark. Saya beli Vodafone. NZD 45 untuk 3gb mobile data dab free 200 miit panggilan termasuk panggilann percuma ke Malaysia (hanya untuk negara-negara terpilih sahaja).

12. Auckland ada international & domestic airport. Boleh naik bas percuma dari international ke lapangan terbang domestik atau jalan kaki dalam 10 minit ikut garisan warna hijau yang dicat pada lantai jalan. Flight ke Christchurch dengan Jetstar, pesawat tambang murah seperti AirAsia . Nak lebih selesa naiklah Air New Zealand, mahal sikit. Tapi perjalanan hanta 1 jam saja jadi tidak perlu membazir.

Baca: 12 Tip Travel Dengan Karavan Di New Zealand

13. Masa ambil campervan, pastikan semua berada dalam keadaan baik. Jika ada kesan calar, sila ambil gambar sebagai bukti. Mesti pulangkan ikut masa ditetapkan, mesti isi minyak penuh ketika pemulangan. Semuanya ada dalam kontrak dan perlu tandatangan perjanjian. Denda akan dikenakan jika ingkar.  Ambil sekali insurans kenderaan kerana jika kemalangan lagi berganda-ganda perlu dibayar. Semua peralatan memasak ada di dapur. Untuk hilangkan rasa was-was bawalah sabun Taharah dan basuhlah kesemua peralatan sebelum digunakan.

14. Tidak perlu lesen memandu antarabangsa. Lesen memandu Malaysia laku di sana.

15. Belilah bekalan makanan di Pak n Save, ala-ala Tesco kalau di Malaysia. Murah dan banyak pilihan. Ada juga daging mentah halal seperti jenama Turks dan Bricks.

16. Jika menaiki kereta booking awal motel atau boleh cuba Airbnb. Tetapi jika menaiki campervan atau motorhome jangan risau walk in saja ke campsite supaya tidak terkejar-kejar. Campsite banyak kosong. Boleh berhenti ikut suka manakala bayaran campsite ikut per kepala. Saya pilih Top 10 Holiday Park. Ada tandas, bilik mandi, dapur dan dobi turut disediakan. Buat macam rumah sendiri. Di sini anda akan jumpa ramai kawan dari pelbagai negara. Seronok!

17. Sepanjang perjalanan di South Island sangat awesome! Ibarat seperti dalam sebuah lukisan. Tasik dan air sungai berwarna turquoise di sepanjang jalan. Biri-biri, lembu dan kuda bersepah di sepanjang jalan.

18. Di New Zealand  tiada haiwan pemangsa. Ular, serigala, buaya semua tiada. Jadi binatang peliharaan bebas tanpa penjaga tetapi berpagar. Saya dan suami masuk ke dalam hutan semak samun tanpa rasa was-was bawa anak, dah tahu mmg tiada ular.

19. Masa buat itinerari sila masukkan sekali bajet masa untuk berhenti ambil gambar sebab New Zealand sangat cantik.  Asyik nak berhenti tak kira tempat, semua cantik!

20. Paling cantik pada saya Lake Tekapo, Lake Pukaki dan Mount Cook. Memang tak pejam mata tengok. Sampai sekarang terbayang-bayang. Bunga lupin di sepanjang jalan dengan pemandangan gunung yang dilitupi salji. Awesome!

21. Di Mount Cook, walaupun musim panas masih boleh lihat salji atas gunung dab glacier. Ala-ala Gerua gitu. Jika pergi ketika winter memang akan dipenuhi salji. Pelancong dinasihatkan supaya berhati-hati dan bersedia dengan iklim di New Zealand kerana cuaca boleh berubah secara tiba-tiba.

22. Satu lagi pemandangan yang paling superb sekitar Central Otago dan sepanjang perjalanan ke Milford Sound. Pernah tonton Lord Of the Ring? The Hobbit? Ha, memang sebijik macam dalam filem. Serius cantik!

23. Berjalanlah di bandar-bandar seperti Queenstown, Christchurch dan Dunedin. Free parking untuk hari ahad. Di New Zealand mereka amat menghormati pejalan kaki, lebih-lebih lagi yang bawa bayi. Memang selamat kat sana!

24. Souvenir murah-murah boleh dibeli di DF Souvenir. Ada di Queenstown Mall dan Christchurch. Jangan sesekali beli di lapangan terbang cekik darah. Habiskanlah duit syiling dengan beli barang kecil-kecil, sebab dah sampai Malaysia duit syiling tak laku di money changer.

25. Wajib singgah di Cadbury World, Dunedin, coklat murah! Kalau minat pendidikan macam saya boleh lawat University of Otago, Dunedin. Boleh singgah the Steepest Street in the world, Railway Station, 1st Church of Otago. Struktur bangunan di Dunedin semua cantik-cantik dan dekat antara satu sama lain. Kami jalan kaki sahaja. Sempat singgah makan Turkish Kebab di Nesli Cafe, paling sedap di South Island.

26. Pengangkutan awam di New Zealand sangat bagus dan cepat. Cuba la naik bas untuk rasai pengalaman. Kerusi mereka boleh lipat, sorong je kereta sorong bayi masuk ke dalam. Tidak perlu lipat kereta sorong bayi, ada ruang khas untuk kerusi roda dan kereta sorong.

27. Boleh cuba naik tram di Christchurch jika nak merasa jadi Kajol sekejap. Bayaran NZD 20 untuk pusing bandar.

28. Rasailah nikmatnya ikan salmon di New Zealand  masak sendiri. Rugi pergi ke New Zealand dan tidak merasa salmon segar. Salmon, kiwi, kopi, susu segar, buah-buahan segar, aisktim, coklat semua itu wajib cuba.

29. Ketika lalu di pekan Cromwell, boleh singgah ke Jones Family Fruit Shop dan nikmatilah buah segar dan aiskrim. Serius memang sedap! Dijamin buahnya sangat manis.

30. Teringin nak bungy jumping? New Zealand adalah negara paling sesuai. Dengan landskap menarik, terjunlah sambil menikmati keindahan alam walaupun jantung dah separuh gugur. Saya dan suami sempat bungy jumping di Ledge Bungy Queenstown. Ada 3 lokasi bungee yang disediakan oleh AJ Hackett (trusted company) iaitu di Kawarau Bridge, Ledge Bungy Queenstown dan yang paling seram, Nevis Bungy. Boleh booking melalui https://www.bookme.co.nz/
Price : 149nzd(RM476)
Video: 45nzd( RM144)
Video + pic: 80nzd(RM256)
Free tshirt + sijil
* Bergantung kepada harga promosi

31.Masa kami pergi ni musim bunga + panas (hujung November – awal Disember). Walaupun musim panas, suhu boleh mencecah 6 darjah celcius, tak boleh bayang diorang punya musim sejuk macam mana. Anginnya sangat sejuk walaupun matahari terpacak di atas kepala. Jangan pelik bila tiba-tiba muka jadi terbakar. Sila bawak sunblock! (Sis tak bawak, uwaaa).

32. Jika di Korea masyarakatnya semua kelihatan kurus, di New Zealand orangnya berbadan besar dan tegap. Tidak hairanlah pasukan rugby New Zealand  (All Black) adalah pasukan No 1 di dunia. Contoh orang berdarah Maori, siapa tak kenal, The Rock aka Dwayne Johnson.

33. Melaburlah sikit untuk kamera, pergi tempat jauh-jauh,  bayar ribu-ribu sekali gambar menghampakan tak guna jugak. Gambar nak tengok sampai ke tua kan?

34. Aktifkan kad debit untuk pengeluaran antarabangsa, dan untuk kecemasan. Saya guna CIMB, caj RM10.60 untuk setiap pengeluaran.

35. Di Christchurch tidak dibenarkan bermalam dalam lapangan terbang melainkan memang jika penerbangan adalah malam tu. 2 kali kami dihalau. Makanya tidurlah di lounge airport. NZD 10/pax dari 8pm-5am.

36. Di sekitar department hall Auckland International Airport ada bilik sembahyang disediakan. Jangan terkejut sebab bilik sembahyang tersebut bercampur antara surau dengan ala-ala mini gereja. Al Quran pun disusun sebaris dengan Bible. Semua itu tidak menjadi masalah, solat je.

37. Ketika penerbangan balik kami ambil premium flex.  Malas nak beratur lama, nak pilih hot seat, nak minta bassinet baby, nak lunjur kaki, nak dekat dengan tandas, free baggage 20kg seorang, makan 2 kali.

38. Secara asasnya bajet untuk 2 dewasa + 1 bayi (belum campur lain-lain lagi)

Tiket pergi balik AirAsia (KLIA2 – Auckland) = RM4450 (premium flex masa balik untuk keselesaan bayi)

Tiket pergi balik Jetstar (Auckland -Christchurch) = RM700

39. Kos boleh dikurangkan jika anda pergi berempat atau lebih. Boleh jadi tak sampai RM4500 sorang. Lebih jimat kalau naik campervan kongsi 6 orang, 1500-2000 je untuk seorang. Paling jimat sewa kereta dan menginap dalam khemah di campsite (10-15 NZD per orang, boleh guna semua kemudahan), kalau ada duit lebih boleh sewa campervan/motorhome. Disebabkan ini adalah trip keluarga dan cuti sekolah (kami suami isteri guru) maka banyaklah kos terpaksa dikeluarkan. Total RM9500 untuk 3 orang (tanpa bungy jumping). Namun jimat banyak berbanding guna khidmat ejen.

40. Duit boleh dicari, pengalaman tiada dijual di supermarket. Pada saya buatlah apa yang saya rasa nak buat sekarang. Sekurang-kurangnya 20 tahun akan datang saya tidak akan rasa menyesal atas apa yang tidak sempat saya lakukan. Sekian.

Baca lagi: Inilah 20 Tip Cara Saya Berjimat Sewaktu Travel Di New Zealand


Hanya Dengan Skateboard Dan Pampers. Kanak-Kanak Berumur 2 Tahun Ini Kelihatan Seperti Pro

Kahlei Stone-Kelly dari Australia ini baru berumur 2 tahun tapi sudah kelihatan seperti seorang professional skateboarder.

Tanpa baju, kasut dan helmet. Hanya pakai pampers saja.

Mari kita saksikan aksi lincah si comel ini.


‘Hobinya Mengusik Wanita Seksi’ – Cara Cari Jodoh Zaman Dahulu Buat Netizen Terhibur

Perubahan zaman telah membawa kita ke dalam satu era di mana semuanya boleh dicapai di hujung jari. Begitulah juga dengan soal mencari jodoh.

Di zaman serba moden ini, untuk berkenalan dengan seseorang amatlah mudah. Hanya perlu mendaftar masuk ke laman media sosial dan di sana anda akan disajikan dengan pelbagai jenis manusia.

Berbeza dengan zaman dahulu, usaha mencari jodoh semuanya berpandukan majalah atau keratan akhbar. Di mana seseorang boleh menghantar biodata peribadi mereka untuk diterbitkan buat tatapan umum.

Nampak seperti susah, tetapi itulah antara cara yang popular pada zaman sebelum wujudnya jaringan internet atau media sosial.

Cara cari jodoh zaman dulu. Gentle tak gentle la… pic.twitter.com/nZq3RUfEGt

— ملايو بارو (@melayu_baru) October 26, 2020

Terbaharu, pemilik akaun @melayu_baru telah memuat naik satu ciapan bergambar menunjukkan cara orang dahulu mencari jodoh dengan menghantar maklumat peribadi untuk diterbitkan.

Dengan halaman bertajuk Mencari Jodoh, anda boleh lihat gambar dan juga maklumat peribadi setiap orang yang diterbitkan. Tidak lupa juga tajuk kecil yang terdapat di atas gambar menunjukkan ciri-ciri lelaki atau wanita yang mereka mahukan.

Tidak pasti gambar terbabit daripada majalah mana. Namun apa yang menarik perhatian netizen adalah sebahagian daripada mereka meletakkan ciri-ciri wanita atau lelaki yang mereka mahukan dengan gaya yang lucu dan bersahaja.

‘Teruna atau duda beranak satu’, ‘Tak suka yang cemburu buta’, ‘Ingin dara tua dari usianya’, ‘Tidak suka lelaki perokok’ atau yang paling menarik perhatian netizen adalah ‘Hobinya mengusik wanita seksi’

Sejak dimuat naik, ciapan tersebut telah mendapat lebih 500 ciapan balas dan  reaksi bercampur daripada netizen dengan kebanyakan daripadanya ketawa dengan ciri-ciri yang diidamkan.

Sebelum ini, seorang lelaki tular apabila mencari jodoh menggunakan ‘billboard’. Terbaharu, dilaporkan bahawa dia telah berkahwin dengan pilihan hatinya. Klik pautan di bawah untuk membaca.

Pernah Tular Cari Jodoh Guna ‘Billboard’, Lelaki Dari Terengganu Ini Bakal Berkahwin Tidak Lama Lagi


HoloFlex: Telefon Pintar Dengan Paparan Hologram Serta Skrin Yang Fleksibel

Teknologi skrin lengkung dan fleksibel bukanlah sesuatu yang baru. Malah idea ini telah lama dicetuskan oleh LG pada telefon pintar LG G Flex sekitar tahun 2013. Idea daripada LG ini nampaknya diteruskan oleh syarikat-syarikat telefon pintar yang lain termasuk Samsung.

LG G Flex bukan sahaja lengkung malah sedikit fleksibel dimana skrin LG G Flex tidak sensitif jika dihempap dengan permukaan yang rata. Jika anda rasakan teknologi 3 tahun lepas ini sudah cool, anda silap.

Queen’s University baru-baru ini telah mereka cipta sebuah telefon pintar yang hadir bersama paparan hologram dan skrin yang fleksibel. Menggunakan teknologi skrin P-OLED telefon pintar yang dinamakan sebagai HoloFlex ini mampu untuk menghasilkan imej 3D seakan-akan hologram. Sangat futuristik bukan?

Di gambar kedua ini merupakan angry bird di sudut pandang yang berbeza. Saya yakin anda semua akan perasan dimana skrin HoloFlex ini sangat tidak jelas jika dibandingkan dengan skrin telefon pintar masa kini. Itulah kelemahan yang ditanggung untuk telefon pintar HoloFlex ini. Walaubagaimanapun, tahniah Queen’s University atas usaha yang sangat hebat ini.

Adakah ini ciri-ciri telefon pintar yang akan kita gunakan 2 tahun lagi daripada sekarang setelah syarikat-syarikat telefon pintar puas mencari kesempurnaan dari aspek saiz, ketebalan, kualiti kamera dan RAM?


‘Home Alone’ Antara Siri Fox Yang Akan Dihasilkan Semula Oleh Disney

Selepas mengambil alih 21st Century Fox, bermakna Disney kini memegang hak untuk banyak filem hebat oleh 20th Century Fox yang pernah kita tonton sebelum ini.

Disney turut akan melancarkan servis perkhidmatan streaming mereka sendiri, Disney+ tidak lama lagi. Salah satu cara untuk mereka membangunkan Disney+ adalah dengan menghasilkan kembali siri hebat oleh Fox sebelum ini.

Masih ingat siri klasik Home Alone? Siri ini telah disahkan antara karya yang akan di reboot oleh Disney untuk Disney+. Ramai yang teruja dengan berita ini dan aktor asal filem ini, Macaulay Culkin turut berseloroh ‘mahu’ menyertai siri ini semula.

This is what an updated Home Alone would actually look like. pic.twitter.com/sGj86933LA

— Macaulay Culkin (@IncredibleCulk) August 7, 2019

Selain itu, pengarah Disney, Robert Iger berkata siri Night At The Museum, Diary Of A Wimp Kid dan Cheaper By The Dozeb turut akan dihasilkan semula oleh Disney.

Semua franchise ini sememangnya menjana pendapatan yang hebat untuk 20th Century Fox sebelum ini. Jadi, semua siri ini pasti dapat membantu Disney dalam membangunkan Disney+.

Setakat ini, masih belum disahkan sama ada semua siri ini akan muncul hanya di Disney+ sahaja atau pawagam. Kita tunggu dan lihat apa perancangan Disney untuk semua filem Fox yang kini di bawah seliaan mereka.


‘Home Alone’ Kembali Dengan Iklan Terbaru Bersama Google

Masih ingat lagi dengan si cilik Kevin McCallister yang memegang watak utama di dalam filem Home Alone? Selepas hampir tiga dekad filem pertama Home Alone ditayangkan, Google nampaknya ingin mengimbau kembali nostalgia orang ramai dengan menampilkan Kevin McCallister versi terbaru yang masih lagi dipegang oleh Macaulay Culkin.

Buat anda yang pernah membesar menerusi filem Home Alone, pastinya iklan ini bakal mengubat kerinduan anda terhadap filem ini. Tonton trailer terbar Macaulay Culkin bersama Google Assistant.

#RealDeal. Nak dapatkan handphone power 8GB RAM + 128GB Storage? Jom tonton video ini.


Homestay Dengan Kolam Renang Menarik Yang Anda Boleh Cuba Di Dengkil

Baru-baru ini saya berkesempatan ke Dengkil serta mencuba menginap di D’Muslim homestay ini. Gambar pun sebenarnya saya ambil dari Facebook homestay tersebut kerana tidak sempat mengambil gambar. Almaklumlah, sampai-sampai sahaja semua pakat mahu cop-cop bilik, tetapi jangan risau kerana semua sama sahaja keadaannya.

Homestay ini mempunyai 6 bilik beserta penghawa dingin. Di homestay ini terdapat bilik dengan katil single dan ada bilik yang ada katil queen dimana bilik agak selesa pada pendapat kami. Malah, dalam bilik itu disediakan lagi selimut dan bantal lebih. Bagi anda yang memiliki keluarga yang besar mungkin sampai 10 buah keluarga yang tidak mempunyai bilik boleh tidur ramai-ramai di ruang tamu.

Terdapat empat bilik air di homestay ini. Dalam erti kata lain, anda tidak perlu lagi menunggu giliran sekiranya ingin menggunakan bilik air. Berdekatan kolam renang juga terdapat bilik air. Homestay ini juga dilengkapi dengan dapur yang luas dan dilengkapi peralatan memasak yang cukup. Air Coway pun ada jadi anda tidak perlu susah-susah jerang air minuman.

Terdapat empat ruang tamu dimana ruang tamu di bahagian depan dilengkapi TV dan astro serta ada kerusi yang empuk manakala ruang tamu yang lain terletak di berdekatan dapur dan siap sekali ruang makan dilengkapi meja untuk menghidang makanan yang agak besar. Kemudian, sebuah lagi pula bersebelahan ruang tamu utama dan ruang tamu terakhir adalah berdekatan dengan kolam renang.

Paling menarik homestay ini kerana terdapat kolam renang  peribadi yang menyediakan ruang mandi untuk kanak-kanak dan orang dewasa. Malah, siap ada gelongsor, jika anda hanya mahu bersantai-santai dan melepak, ada kerusi khas disediakan di tepi kolam renang beserta penyidai kain-kain yang basah untuk mengeringkan pakaian.

Buat yang anda sedang merancang untuk menjalankan aktiviti BBQ, inilah tempatnya. Homestay ini menyediakan tempat untuk anda berBBQ dengan peralatannya serta disediakan kerusi meja untuk keluarga-keluarga anda semua menikmati hidangan BBQ dengan selesa di luar rumah.

Tempat meletak kenderaan juga besar yang boleh memuatkan untuk lima hingga enam kereta sekaligus. Apa tunggu lagi, rancanglah percutian hari keluarga anda di sini pula. Pasti anda pun puas hati.

Homestay ini terletak di dua lokasi iaitu D’ Muslim homestay terletak di Kg Bukit Changgang dan Dengkil. Bagi anda yang ingin menginap disini, anda boleh ke Facebook D’Muslim homestay dan D’Muslim Diamond. Harga adalah berbeza untuk kedua-dua homestay ini.

#RealDeal. Nak dapatkan handphone power 8GB RAM + 128GB Storage? Jom tonton video ini.